text:
Atene
Atene,(in grego moderno Aθήva, Athína, in grego antigo Ἀθῆvaι, Athēnai)) a l'è a capitâ e çittæ ciû importante d'a Greçia.
Dati generâli[modìfica | modìfica wikitèsto]
'Sta cèlebbre çittæ a l'è l'origgine de ûnn-a de primme democraçie formali e a g'ha nûmeroxi scïti archeologici de straordinaia importansa, tra lô o Partenon inscie l'Acropoli.
A g'ha 'na popolassion de 5.005.514 abitanti (2006).
In Atene son stæti organissæ in 1896 i primmi Zêughi Olimpici d'Estæ e i Zêughi Olimpici do 2004.
Scïti storici, tûriximo e archeologia[modìfica | modìfica wikitèsto]
- L'Acropoli, co-o Partenon, l'Erechteion, i Propilei, o tempio d'Atena Nikè e museo.
- Agora antiga.
- Agora romann-a.
- Ærco d'Adrian.
- Monumento de Filopappos.
- Monumento de Lisìcrate.
- Ciassa Monastiraki.
- Tempio de Zeus Olimpico.
- Pnyx, 'na collinn-a vexin a l'Acropoli
- L'Areòpago
- Stàddio Panathinaiko, constrûto pe-i primmi Zêughi Olimpici d'a modernitæ in 1895, into mæximo scito dove gh'ëa o stàddio de l'Atene antiga.
- Accademia de Platon.
- Monestê de Kesariani
- Monestê de Dafni, deciaròu patrimonnio de l'ûmanitæ.
- Mûseo Archeològgico Naçionâ.
- Quartê de Plaka
- Anafiòtika
- Ciassa Sìntagma, chêu de l'Atene moderna, dove gh'è o Parlamento.
- Porto d'o Pireo.
- A "triloggia neoclàscica": trei ediffiçi d'o sèccolo XIX: l'Accademia, a Bibblioteca e l'Ûniverscitæ, inscia çentrâ via d'Eleftherios Venizelos, ciammä ascì Panepistimiou (=ûniverscitæ).
- Monte Licabètto.
Veddi ascì[modìfica | modìfica wikitèsto]
Pe ciû dettaggi insci scïti tûristeghi e-i edifiçi stòrichi d'a Greçia:
- Panoramma aèreo de l'àrea metropolitann-a d'Aten, da Google Maps
- Ministëo grego de Côltûa con dæti archeològgici de tûtta a Greçia (in ingléize).
- Scïto ofiçiâ d'a çittæ (greco e ingléize)
- Aten e Sparta: comparasiôn de l'organizassiôn de dôe çittæ ciû importanti d'a Greçia Antiga.
- Percorso stòrico pe l'archittettûa e l'ûrbanìximo d'Atën da 1880 a 2001 (ingléize, françéize e grego)
- Fotografîe d'Aten


c: text/html

text:
Cambridge
Çitæ universcitaia de ciù inportanti a-o mondo, l'universcitæ a l'existe da o 1209, a l'é a capitale da contêa do Cambridgeshire, e a se treuva a 90Km a-o nòrd-est de Londra. O sciùmme Cam o l'atravèrsa e o ghe dâ o nomme. A g'a 'na popolasion de 125.000 persónn-e.
A çitæ a l'éxisteiva za da primma di Români, che adeuviavan a zöna de Castle Hill comme fòrte pe difénde o sciùmme. L'universcitæ a l'é formâ da i départiménti de vàrie matêie e da 31 colleges, tra i quæ quelli de King's, Trinity, Jesus e St. John's son i ciù famôxi. L'universcitæ a l'a goagnòu ascì 'na quantitæ inprescionante de premmi Nobel, quelli de J.J. Thomson pe a descovèrta de l'eletrón, de James Chadwick pe a descovèrta do neotrón e de F. Crick e J. Watson pe a descovèrta da strutûa do DNA tra i ciù conosciûi. A-a giornâ de ancheu Cambridge a l'é 'n inportante céntro tecnològico con conpagnîe comme Arm Holdings, Microsoft, e tantiscime òrganizasioin de bio-chimica présenti inta çitæ, tanto che a s'é goagnâ o nomme de Silicon Fen (o Fen a l'é a zöna ciatta che a l'incomensa giùsto da Cambridge e a s'esténde verso o nòrd finn-a a Lincoln).
Cambridge a l'é binellâ con e çitæ de Heidelberg in Germania e de Cambridge in América.

robotstxt: allowed

filter: keep


text:
Lion Pancado
Lion Pancado navegatô saoneize (Saña 1481-2 - Bonnezaire 1540)
O nascette probabilmente a Saña into 1481 ò into 1482 da Manfrin e da Battiña da Repossen.
A famiggia a risurta presente into territoio savoneize da-o XII seccolo. O messiavo paterno, Zane, o l'ea da Steia (Arbissœua); inurbandose, i Pancadi se inserin inti attivitæ artexanæ (cœuio, laña) che feççan da Saña do Quattroçento un empoio internaçionâ. Risurta ascì ch'o l'avesse una sœu [1].
Figgio de un butegâ, da pœu tesciao, infin mensurator olei, o Lion o misse a fruto e nœuve oportunitæ scioíe inte l'ambiente ligure co-e scoverte geografiche. I rapporti tra i Pancadi e l’entourage di Combi resguardon questo contesto. O 9 d'arvî 1485 o Manfrin o l'acattò da Michê da Cuneo – notto pe a so relaçion do segondo viægio do Combo – una caza into quartê de Scarzaja; un segondo documento (7 novembre 1491 [2] o registra a presença in caza de Manfrin do Domeñego Combo, tesciao lê ascì e poæ do Cristoffa. O zoeno Lion o l'intrò lê ascì inte questa re' de rapporti: Diego, figgio do Cristoffa, o ghe rilasciò procua con atto rogao a San Domingo (14 zenâ 1514) e registrao a Saña (30 março 1515 [3]. A l'eppoca, in affæ co-o poæ, o s'impratichì de rotte mediteranne: o 6 de luggio 1513 i doi se impegnon a sâdâ una partia de berrette into gio de 18 meixi, «cum dictus Leo redierit ex partibus Ispanie ad quas est de proxime navigaturus» [4]. A-o ritorno, foscia a-a fin do 1514, o Lion o sposò Sarvæga Romaña: a quanto consta, o no ne ebbe eredi.
Sciben che nisciun documento o l'atteste e so precoçe esperiençe atlanteghe, comme soventi ipotizzao, into 1519 o Lion o partì co-a spediçion ch'a segnò a fondo a so vitta: o fu arollao insci-â Trinidad, l’armiraggia do Magellan, co-a qualiffica de marinero («natural de Saona»), e paga menscî de 1200 maravedís [5]. Ma durante o viægio o fu promosso pilotto, probabilmente a prœuvo a-o recatto dæto da-o Magellan a-a cadeña de comando doppo l’ammutinamento (arvî 1520) avegnuo into porto de S. Julián [6].
O Pancado o divise co-i compagni a scoverta do Streito (21 ottobre-28 novembre 1520), a traversadda do Paçiffico (concruza con l’arrivo a Guam, 6 março 1521), l’arivo a-e Filippiñe (15 março). Chì a decixon do Magellan de sostegnî e ambiçioin de un di pattæ do lœugo a marcò o destin da spediçion: inte 'na serie de scontri moì 30 mainæ, tra-i quæ o mæximo armiraggio (Mactan, 27 arvî). A riduçion di equipaggi a l'impose o sacrifiççio da Concepción, arsa in mâ; doppo o naofraggio da Santiago in sce-e coste patagoniche e a diserçion da San Antonio durante a ricogniçion do streito, restò a Trinidad e a Victoria, che zonzettan a Tidore, inte Molucche, l’8 novembre 1521, caregandoghe de gren quantitæ de ganœuffani: tra 800 e 1000 quintali in sciâ sola Trinidad, segondo e depoxiçioin reize a Valladolid da Gómez de Espinoza e da-o Pancado [7]; 235 pe o capitan portogheize Antonio de Brito [8].
Una falla inta stiva da Trinidad a portò a-a decixon de sepaase: o 21 dexembre a Victoria a feççe veia a Ovest zonzendo a Sanlúcar de Barrameda o 6 settembre 1522; l’armiraggia, riparao o guasto, a resciorve' de tentâ a traversadda do Paxiffego scin a-o Darién. Partia da Tidore o 6 d'arvî do 1522, a nave a toccò e Maiañe; a proseguì scin a 42° latitudine Nord, quande de grave difficortæ indussan a reguaagnâ e Molucche, foscia into novembre, se l'è veo quante deciarao da-o Pancado «quando allegamos a las dichas tierras [de los reyes de Maluco] avía siete meses que andávamos por la mar» [9].
I stremæ superstiti feççan recesta d’agiutto a-e nave do capitan portogheize de Brito, ch'o feççe trainâ a mâredûta Trinidad a Ternate, ma soo che pe impadronîse de tutto o carego, tra-o quæ o diaio de bordo, ch'o dœuviò pe compoñe a Navegaçam e vyagem que fez Fernando de Magalhaes de Sevilha pera Maluco no anno de 1519 (notta comme Roteiro do pilotto zeneize).
O scrito o l'è preçiozo no solo pe êse – co-a Relazione do Pigafetta e o Derrotero do Francisco Albo – uña de træ testimoniançe dirette do viægio do Magellan, ma âtrescì pe a so natua tecnica (rotta seguia, poxiçioin, distançe); se tratta, otr'a ço, de l'unnica fonte relativa a-e peipeçie da Trinidad doppo a separaçion da-a Victoria. A notta ch'a ciode o scrito a n'attesta a dipendença da-o diaio de bordo: «E isto foi tresladado de hum quaderno de hum piloto genoés, que vinha na dita nao, que espreveo toda a viage como aqui está» [10].
Into passao, aotô do diaio fu spesso ritegnuo Zanbatesto Ponçoron, compagno de viægio do Pancado, ma ancœu sciusciste pochi dubbi circa l’attribuçion a-o saoneize, in primis percose a lê speta a qualiffica de «pilotto», mentre o Ponçoron o l'ea e se firmava «meistro» [11]. Fu doppo a cattua da Trinidad e a sexía de «los libros que habian hecho de derrotear, [...] los quales libros hizo este declarante en italiano» [12] che, in sciâ scorta do diaio e pe atenzine sença difficortæ i contegnui, vègne redatta a Navegaçam, de seguo in Oriente, da parte de 'n portogheize ch'o dovette limitâse a un transunto, ciu che impegnâse inte 'na traduçion fedele.
I documenti pubbricæ da-o Fernández de Navarrete (1837) e o Peragallo (1894) dan conto de peipeçie do Pancado scin a-o so ritorno in Œüropa. I pochi superstiti (17 ommi), trategnui a Ternate pe quattro meixi, fun traduti a-e izoe Banda, da pœu pe çinque meixi a Malacca, infin, pe atri dexe meixi, a Cochin, in India, in condiçioin diffiçile: «muriéramos de hambre», scrisse o Pancado [13], che co-o Ponçoron o tentò a fuga in sce 'na nave portogheize diretta a Ovest. Scoverti e scaregæ in Mozambicco, ghe passòn doi inverni. De lì invion a-o Carlo V e a un ignoto ecclexastego doe lettie assæ scimmile, datæ 20 e 25 ottobre 1525, a firma «Batista da Ponçoron y León Pançado, maestre y piloto» [14], inte quæ narravan a proppia vexenda domandando che a Spagna a ne reclamesse a restituçion.
Morto o Ponçoron a-a fin do 1525-prinçippio 1526, o Pancado, ascozose in sce ’n’atra nave portogheize, o l'arivò a Lisboña into 1526; incarçiao, o fu libiao pe intervento do Carlo V e o zonse in Spagna foscia quello mæximo anno. Inte l'agosto 1527 o conseggio de Indie o-o convocò a Valladolid con doi compagni de viægio, Ginés de Mafra e Gonçalo Gómez de Espinosa; e deciaraçioin zuæ da liatri rilasciæ [15] reconstrúan i eventi, sottoliniando i danni patii da-a Coroña e i so driti in sce-e Molucche, alloa conteize a-o Portogallo.
Foscia za a-a fin do 1527 o Pancado o zonse inte 'na Saña profondamente muâ a prœuvo a-i gravi danni caxonæ da-i Zeneixi a-o porto e a-i mœu (1525). O gh'ea ancon a-o prinçippio do 1529, comme prœuva un primmo testamento (29 arvî); ma o 17 dexembre o risurta ese a Pariggi [16], onde o stipulò una convençion (i quæ contegnui no se conoscian) co-o diplomatico portogheize João da Silveira. Di documenti succescivi [17] ciariscian o contesto: avuo nœuva di contatti tra o Pancado e di influenti personaggi da corte françeize, tra i quæ Jean Ango, za finançiatô di viægi do Veraçan – da poco scomparso – e o grande armiraggio Philippe de Chabot, che intendeivan ingœuggilo inte di progetti de viægi orientæ, i agenti portogheixi se mobiliton pe impedî che ço avegnisse.
E trattative arrivon a un contræto tra o Pancado e Gaspar Palha (Saña, tra o 30 settembre e o 3 ottobre 1531), e quæ pedante claozole se riasumman in breve: versando a-o Pancado 1600 ducatti d’óo, re Zane III o n'ótegníva l’impegno a no diffonde e proppie conoscençe e a no fâse mescciâ inte di viægi verso e izoe de speççie. Inte 'na lettia a-o ligao Antonio de Athayde, o re o l'esprimeiva ascì o dexideio che o Pancado o se transfeise into Portogallo. Inta risposta, probabilmente inscinçea, o Pancado o se schermiva: «yo soi ya viejo y no tengo hijos ni hijas, y queria ya repozar y estar en tierra», anche perché «mi postrera voluntad es de nom poner mas el pie en la mar» [18].
Tra o 1532 e l’arvî 1535, varri documenti prœuvan a presença do Pancado a Saña: çerti (23 dexembre 1533; 3 zenâ e 3 frevâ 1534) attestan una continuitæ de rapporti con di ambienti luxiten, dæto che o Lion o ghe figua comme mediatô d’affæ tra di elementi locæ e di agenti portogheixi. Foscia o l'accattò alloa, a Lavagnœua, a villa con tore dita ‘Pancada’. O testò atre doe votte, o 23 arvî 1534 e o 6 arvî 1535. Se, in assença de prœuve, va rigettâ l’ipottexi che o testamento do 1534 o foise provocao da un viægio pe mâ [19], l'è çerto che o seguente o fu rogao inte l'inminença da spediçion organizzâ da di mercanti zeneixi attivi a Valençia (Urban Çentrion, Françesco Poççobonello), a-o fin de portâ un carego de merçe in sce-e coste do Perù, reçentemente conquistao, a traverso o streito de Magellan. O n'ebbe o comando o Pancado, insci-â Santa Maria (foscia za dœuviâ da Sebastian Cabotto into viægio do 1526); o zeneize Zan Pê Vivado o seguiva insce a Concepción. Partie da Caddexi into settembre 1536, e nave zonsan in proscimitæ do streito a-a fin de novembre 1537, ma una manœuvra avventâ do Vivado a provocò o naofraggio da Concepción. A spediçion recegò alloa in sciô Rio da Plata, pe vende e merçe a Buenos Aires, appeña fondâ (1536) da-i Spagnolli de Pedro de Mendoza.
Quant'avègne da pœu e-o semmo graççie a-i atti relativi a træ caose che o Pancado o l'afrontò nanti i aotoritæ spagnolle. A prinçipâ a trasse origine da-a denonçia do capitagno de mâ Antón López de Aguiar, ch'o reclamava un exozo compenso pe avei guidao o Pancado da l'izoa de San Gabriel, inte l’estuaio do Rio, scin a destinaçion. De chì s'aprende che a Santa Maria a s'amorò inti basci fondæ do porto de Buenos Aires e che e merçe træte in sarvo fun vendue in crensa, sença garantie, anche pe e prescioin di aotoritæ spagnolle [20].
L'è probabbile che queste difficortæ, otr'a-o climma e a l'atmosfea difiççile da societæ coloniâ, influissan insci-â salute do Pancado. Fæto stà che o conquistador spagnollo Pero Hernández o ne registrò a morte [21], avegnua probabilmente a-a fin d'agosto 1540 a Bonnezaire.
Referençe[modìfica | modìfica wikitèsto]
www.treccani.it Mascimo Donatini - Diçionaio Biografico di Italien
- ↑ F. Noberasco, Un compagno do Magellan: L. P. savoneise, Saña 1929, p. 17
- ↑ F. Noberasco, Un compagno savoneise do F. Magellan, Saña 1921 pp. 13 s.
- ↑ F. Ciciliot, L. P. Da Magellan a Buenos Aires, Saña 2012 p. 34
- ↑ ibid., p. 47
- ↑ L. Avonto, I compagni italien do Magellan, Montevideo 1992 p. 57
- ↑ Noberasco, 1921, p. 22
- ↑ M. Fernández de Navarrete, Colección de los viages y descubrimientos que hicieron por mar los españoles desde fine del siglo XV, IV, Expediciones al Maluco. Viaje de Magallanes y de Elcano, Madrid 1837, pp. 379, 383
- ↑ P. Peragallo, Susciddi documentai per una monografia sciu L. P., in Recugeita di documenti e studdi pubbricæ da-a R. Comiscion Combiaña, V, 2, Romma 1894, p. 282
- ↑ Peragallo, 1894, p. 284
- ↑ L. Avonto, I compagni italien do Magellan, Montevideo 1992 p. 335
- ↑ Avonto, 1992, pp. 266-272
- ↑ M. Fernández de Navarrete, Colección de los viages y descubrimientos que hicieron por mar los españoles desde fine del siglo XV, IV, Expediciones al Maluco. Viaje de Magallanes y de Elcano, Madrid 1837, pp. 383 s.
- ↑ in Peragallo, 1894, p. 288
- ↑ Peragallo, 1894, pp. 284-289
- ↑ Fernández de Navarrete,1837, pp. 378-388
- ↑ G.B. Belloro, L. P., Zena 1846, poi ripubbricao in L. Grillo, Elogi di liguri illustri. Appendiçe, Zena 1873, p. 222
- ↑ Peragallo, 1894, pp. 290-296
- ↑ Peragallo, 1894, p. 303
- ↑ Noberasco, 1929, p. 52
- ↑ Avonto, 1992, p. 96
- ↑ Avonto, 1992, p. 96


text:
Maputo
Maputo (antigamente: Lourenço Marques) a l'è a capitâ do Moçambico e da provinsa de Maputo, scibben a l'è outònoma. Into 2003, a popolassion a l'ëa de 1.220.632 abitanti.
Capitâ de l'Africa Orientâ Portûghéise da-o 1907, a l'ha piggiòu o nomme attûâle dòpo l'indipendensa do Pàize, into 1975.
O nomme Maputo o vegne da o cappo de 'na tribû antiga, Maputa, c'o l'ha governòu tûtta a region primma da conquista portûghéise.
A çittæ a se scitûa inta pârte oçidentâ da Baia de Moçambico, insce l'imboccatûa do sciûmme Tembe, in faccia a l'Oceano Indico.


text:
Martin Lutero
Martin Lutero (1483-1546) o l'è stæto un pensatô religioso, ch'o l'ha dæto avio a-o Protestanteximo. Fratte de Wittenberg inta Sassonia, o scriveiva in to 1517 e sò famoze 95 texi, in te quæ o condannava a pratica da Gexa de vende e indulgense (vosciüa da-o pappa Lion X pe arecögge e palanche necessaie pe a construsion da cupola de San Pê, a Romma). O 5 dexembre do 1520 o Lutero o brüxiava a bolla papale che a ghe imponeiva de retiä e sò affermasioin, penna a scomünega. Comme conseguensa Leon X o scomünegava effettivamente Lutero in to zenä do 1521. L'imperatô Carlo V o convocava a Dieta de Worms (unna assemblea di maggiorenti de çittæ tedesche) con l'intension de costrenze Lutero a rinnegä e sò idee. Però Lutero o restava fermo in sce e sò poxisioin, forte anche dell'appoggio do prinçipe Ferdinando de Sassonia. In seguito o se saieiva ascoso pe un anno in te un castello, dove o l'avieiva tradüto a Bibbia in tedesco pe mettila a dispoxision anche de chi no conosceiva o latìn: defæti segondo lê doveiva vaì o libero esamme: ogni fedele o doveiva avei a poscibilitæ de lezze e interpretä e Sacre Scrittüe. A fede luteranna a piggiava velocemente campo, segge tra i nobili che tra i villen. Questi ürtimi in ti anni 1524-1525 descadenavan ascì unna rivolta, che però o Lutero o condannava. Segundo o riformatô bezögnava avei libertæ spirituale, ma rispettä l'autoritæ di prìnçipi in campo politico. In seguito ghe saieva stæto unna guæra fra i prìnçipi luteren e Carlo V ch'o difendeiva o Cattoliceximo: questa guæra a saieiva finìa solo in to 1555 (Paxe de Augusta), con Lutero zà morto. A Germania a se divideiva fra i stati cattolici e quelli protestanti. A l'êa o prinçìpio da riforma protestante.


text:
Sacco e Vanzetti
Nicola Sacco (1891 – 1927) e Bartolomeo Vanzetti (1888 – 1927) sun stæti dui anarchici italien emigræ in ti Stati Unî d'America, vittime innocenti de condanna a morte doppo un processo svolto in desprexio di prinçippi giuridici fondamentali. O 5 Mazzo 1920 Sacco, operaio in te unna fabbrica de scarpe, e Vanzetti, venditô ambulante de pesci, vegnivan accusæ do duplice asascinio de un cassë e de unna guardia, compio o 15 de Arvî do meximo anno a South Braintree in to stato do Massachussets. L'ea in corso in te quello periodo unna campagna contra i operai italien appartegninti ae formaçioin anarchiche ( poco tempo primma dell'arresto de Sacco e Vanzetti l'ea morto Andrea Salsedo a New York, cazzendo da un barcon de un uffizio da poliscia dopo esse stæto arrestou; a spiegaçion ufficiale a l'ea stæta che se fisse trattou de un suicidio ). Sciubben che i dui imputæ avessen un alibi valido, e avessen portou di testimoni a sö vantaggio, o 14 Lüggio do 1921 o processo o finiva con a condanna ä penna capitale.
O movimento de opinion[modìfica | modìfica wikitèsto]
O processo o l'ea stæto seguio da un vasto movimento de opinion pübblica con grandi manifestaçioin segge in America che in to resto do mundo, e a favô di dui anarchici l'ea intervegnüo molti esponenti da cultüa e da politica. Malgraddo questo a condanna a vegniva eseguia o 23 Agosto 1927. S'ea trattou, sotta l'apparensa de un processo criminale, de una condanna dovüa a di motivi politici e ä xenofobia, in te un contesto condiçionou anche da a puìa sciuscitä in te classi dominanti da o successo di bolscevichi in ta rivoluçion rüscia. Vei responsabili da rapinn-a de South Braintree probabilmente ean stæti i membri da banda de un çerto Morelli, ma i fascicoli relativi -insemme a unna pistolla döviä pe i omicidi- ean stæti fæti sparî dai archivi giudiçiai. Ghe saieiva vosciüo çinquanta anni, oscia finna ao 1977, perchè a memoia de Sacco e Vanzetti a vegnisse completamente riabilitä da o governatô do Massachussets.
Çinema[modìfica | modìfica wikitèsto]
A vicenda de Sacco e Vanzetti a l'è stæta ricostruìa in to film intitolou appunto Sacco e Vanzetti giou in to 1971 da Giuliano Montaldo, avente comme protagonista Gian Maria Volontè in ta parte do Vanzetti.


text:
Nomme ofiçiâ: Canada, pàize de l'America do nòrd , a sò capitâle a l'é Ottawa. E lengoe ofiçiæ do Canadà son l'ingléize e o françéize.
Sovràn: Elisabetta II do Regno Unïo
Primmo Ministro: Justin Trudeau
I stati e teritöi do Canadà son (tra parentexi l'anno d'intrâ inta confederaçión):
Provinsa do Canada da-o primmo de Settembre do 1905, a sò capitâle a l'é Edmonton.
A provinsa de l'Alberta a l'è battezâ in önô da prinçipessa Luisa Carolinn-a Alberta (1848-1939), a quarta figgia da Reginn-a Vitöia d'Inghiltæra. A prinçipessa a l'ea a mogê do Marcheise de Lorne, Governòu Generâ do Canada da-o 1878 a-o 1883. O Lago Luisa, o pàize de Carolinn-a e o monte Alberta son battezzæ in sò önô ascì.America do Nòrd
L'America do Nòrd a l'è 'n continente de 23,752,692 km², formòu da Canada, i Stati Unïi d'America, Mexico e âtri teritǫï.Clascificaçion de lengue
Clascificaçion de lengue
In to studio scistematico, a maggiô parte de lengue a poeu esê raggruppâ in famigge lengoisteghe
E lengue de unna famiggia lengoistega g'han un antenasciuo comun, de longo estinto o sconosciùo.
E famigge lengoisteghe se poeuan dividde in ramme.Cómbia Britannega
Combia Britannega - Provinsa do Canada, dïta British Columbia in ingleize e Colombie-Britannique in françèize da-o 20 de lùggio do 1871, a sò capitâle a l'é Victoria.G8
O Grùppo di eutto (G8) o l'è fæto da i eutto stati ciù ricchi do mondo. Insemme rapresentan o 65% de l' economia mondiâ. A caratteristica prinçipâ do G8 a l'è a rotassion da prescidensa e a riunion annuâ ch'a se tegne inte 'na çittæ do stato prescidente, tra i cappi de stato di eutto paixi e diversci rappresentanti de l'economia e da politica mondiâ, comme o prescidente da Comunitæ Europea ò quello do Fondo Monetaïo Internaçionâ.
Purtroppo e riunioin do G8 son stæte de longo anche tiatro de scontri e violense, comme a Zena in to 2001 da e traggiche conseguense.Isoa do Prinçipe Edoardo
L'Isoa do Prinçipe Edoardo, dïta Prince Edward Island in ingleize e Île-du-Prince-Édouard in françéize, a l'è 'n' isoa do Nòrd America, provinsa do Canada, da-o primmo de lùggio do 1873.
A seu capitâle a l'è Charlottetown.
L' Isoa do Prinçipe Edoardo a l'è battezâ in önô do prinçipe Edoardo Augusto, Dùcca do Kent e do Strathearn, poæ da Reginn-a Vitöia d'Inghiltæra.Manitoba
Manitoba, provinsa do Canada, dïta Manitoba in ingleise, da o 15 Luggio do 1870, a so capitâ a l'è Winnipeg.Neuva Scossia
Neuva Scossia (nomme ofiçiâ Nova Scotia in latin e dïta New Scotland in ingleize e Nouvelle-Écosse in françèize), provinsa do Canada da-o primmo de lùggio do 1867, a sò capitâle a l'é Halifax.Neuvo Brunswick
Provinsa do Canada, dïta New Brunswick in ingleise e Nouveau-Brunswick françèise da o primmo Luggio d-o 1867, a soa capitâ a l'è Fredericton.Nunavut
O Nunavut, in Inuktitut, o l'è o ciù neuvo teritöio do Canada, formou da o primmo de arvî do 1999, a so capitâ a l'è Iqaluit, dïta Baia de Frobisher ascì.
O nomme Nunavut voe dî nòstra tæra in ta lengua Inuktitut.
O teritöio do Nunavut o l'è tanto o ciù grosso pe superfiçie che o ciù piccin pe popolaçion.Ontario
Provinsa do Canada da-o primmo de lùggio do 1871, a seu capitâ a l'è Toronto.
L'Ontario a l'è a provinsa ciù popolôsa do Canada con ciù de 12 mion e mëzo de abitanti, o 37% çirca de l'intrêga popolaçion da naçion.Quebec
Provinsa do Canada da-o primmo de lùggio do 1867, a seu capitâ a l'é Çittæ do Quebec.
A léngoa ofiçiâ do Quebec a l'é o françéize e a seu popolaçion a l'é prevalentemente franco-canadéize.
Into Quebec l'é presente un movimento pe l'indipendénsa ben ben importante e gh'é zà stæto doî referendum pe-a separaçion da-o Canadà into 1980 e into 1995.
O primmo ministro do Quebéc o l'é atualmente François Legault (CAQ).Regina (Canada)
Regina (IPA-en: riˈdʒaɪnə, in zeneize Reginn-a) a l'é a capitâle da provinsa canadeize do Saskatchewan. A l'é a segonda çitæ ciù grande inta provinsa dòppo Saskatoon e anche in céntro colturâle e comerciâle po-u Sud do Saskatchewan.Saskatchewan
Provinsa do Canada da-o primmo de settembre do 1905, a sò capitâle a l'é Reginn-a.
O nomme Saskatchewan o vegne da-o sciùmme Saskatchewan, che in lengua cree, "kisiskāciwani-sīpiy", veu dî "sciùmme ch'o score lesto".Teritöi do Nòrd-Ovest
I Teritöi do Nòrd-Ovest, dïti Northwest Territories in ingleise e Territoires du Nord-Ouest in françèise, son un teritöio do Canada, da o 1870, a so capitâ a l'è Yellowknife (cotello giäno).Tæraneuva e Labrador
A Tæraneuva e Labrador, dîti Newfoundland and Labrador in ingleize e Terre-Neuve-et-Labrador in françéize, son 'na provinsa do Canada da-o 31 de mazzo do 1949. A capitâle de questa provinsa a l'é San Gioan (in ingléize ofiçialmente: St. John's).
A provinsa a l'è costituîa da l'îzoa de Tæraneuva e da-o tæritöio do Labrador, battezòu coscì in önô do navegatô portughéize Gioan Fernando Lavrador.Victoria (Canada)
Victoria a l'é a capitâle da Cómbia Britannega. A gh'à 'na popolaçion de 85.792 abitanti (2016).Yukon
O Yukon o l'`e un tæritöio do Canada, da o 13 de Zugno d-o 1898, a soa capitâ a l'è Whitehorse (cavallo gianco).
O nomme Yukon vegne da o çiumme Yukon, che in lengua Gwich’in voe dî "çiumme grande".
This page is based on a Wikipedia article written by authors
(here).
Text is available under the CC BY-SA 3.0 license; additional terms may apply.
Images, videos and audio are available under their respective licenses.


text:
Wikipedia:Avertensa in sciô contegnuo
I CONTEGNUI DA WIKIPEDIA PORIEIVAN ESE GIUDICÆ REPRENSCIBBILI
Pe-a so fonçion enciclopeddica, a Wikipedia a conten de miggiæa de voxe in sce 'na vasta serrie d'argomenti. 'Na fraçion relativamente picin-a de queste a poeu vese ögetto de censua da parte de quarche schema de filtraggio segge questo educativo, governativo, corporativo, genitoriâ ò atro .
- De voxe da Wikipedia porieivan discutte de parolle ò di esprescioin ch'en conscideræ profan-e, vorgæ ò öfenscive da çerti lettoî.
- De voxe porieivan contegnî de rapresentaçioin aodio, vixive ò scrite, de person-e ò eventi, che inte çerte coltue porieivan ese proibie.
- A Wikipedia a conten despæge inmaggine e viddei, tra i quæ ghe n'è che porieivan ese conscideræ öfenscivi ò reprenscibbili da çerti lettoî, comme, per exempio, de rapresentaçioin graffiche de violença, de l'anatomia uman-a ò di atti sessoali.
- De paggine porieivan contegnî de franche discuscioin in sce di argomenti controversci. Tra i argomenti discusci çerti poeuan avei di contegnui problemattichi a peto de çerte giurisdiçioin. Di atre porieivan contegnî de informaçioin in sce di attivitæ peigose ò atrimenti reizegose (amia a Wikipedia:Avertense generale, a Wikipedia:Avertensa in sciô reizego e a Wikipedia:Avertensa mega).
- De voxe porieivan svelâ a tramma de 'n'oeuvia.
- A Wikipedia a poriæ contegnî di elementi descadenanti pe-e person-e affette da disturbo post-traomattico da stress, epilescîa ò atre condiçioin meghe.
- Scicomme a Wikipedia a l'è averta a-o contributo do pubbrico, di vandalismi porieivan esighe presenti quande-se-sæ.
- Poriæ esighe de informaçioin meghe, legale, ò d'atro tipo, ch'en normalmente o soggetto di pai di profescionisti; a Wikipedia a no l'è un sostituto de l'agiutto de 'n profescionista (s'amie a Wikipedia:Avertensa mega ò a Wikipedia:Avertensa legale).
A politica corente da Wikipedia a l'è quella de includde i sorvediti contegnui, a condiçion che no violan e linnie ghia de l'enciclopedia (in particolâ, o Ponto de vista neütrâ) e e lezze do stato da Florrida (Stati Unii), d'onde s'attroeuva i servioei.
In ogni caxo, a Wikipedia a l'è 'n progetto in corso d'oeuvia e gh'è tante paggine che contêgnan ari, pregiudiççi, dupricatue ò che g'han solo che 'n gran bezoeugno de n' po de gaibo. Incoragimmo i lettoî a agiuttâne a dâ recatto a sti problemi, za che a ciu gran parte de voxe en scrite da gente inesperte.
A Wikipedia a poeu contegnî de informaçion che inte 'n' enciclopedia clascica no ghe saieivan, percose i argomenti presenti inta Wikipedia dipendan ësençialmente da i interesci di so contributoî volontai. S'invia i lettoî a no giudicâ l'importansa di argomenti in base a-o resato che g'han inta Wikipedia, ni a pensâ ch'en importanti solo percose gh'è stæto dedicou ina voxe inta Wikipedia.


text:
Mendoza (Argentinn-a)
A çittæ de Mendoza a l'è a capitâle da provinsa argentinn-a do mæximo nomme, c'a s'attrêuva inte l'òvest do Pàize, vexin a-o confin con o Cile atraverso e Andes.
Insemme a-a sêu area periférica a fôrma o quarto çentro ûrban de l'Argentinn-a pe popolassiôn, con 110.993 abitanti (2001).
A base da çittæ attuâle a l'è nâsciûa da 'n nêuvo ordinamento fæto into 1863, dòppo o teremòto do 1861 (c'o l'ha amassòu 10.000 di sêu 18.000 çitadin)
L'attivitæ econòmmica a l'è collegä a l'indûstria do vin (famôso prodotto da region), a quella di alimenti e a-o raffinamento de petròllio. A l'è ascì 'n çentro ûniversitäjo e tûrìstego.
Da 'sta çittæ o se pêu vixitâ o Parco provinsiâ de l'Aconcagua, dove gh'è o monte ciû ærto do mondo fêua de l'Asia, e molte âtre attrasioîn natûrâli.


text:
Marseggia
Marseggia (in occitan: Marselha, in françéise: Marseille, in latin: Massilia, in grego: Maσσaλίa) a l'è 'na çittæ do sûd da Fransa, capolêugo da region Provence-Alps-Côte d'Azur e do departimento de Bocche do Rodano (Bouches du Rhône), essendo o primmo pòrto da Fransa e importantiscimo into Mâ Mediterraneo.
Con 'na popolassion de ciû de 820.900 abitanti e 1.605.000 personn-e inte l'area ûrbann-a de Marseille-Aix-en-Provence, a l'è a segonda çittæ da naçion.
Comme çittæ ciû antiga da Fransa e ûnn-a de ciû antighe d'Euròpa, a l'è sorvenominâ in occitan la Ciutat Focèa e in françéise la Cité Phocéenne —"a Çittæ Focea"— perché a l'è stæta fondâ into 600 avanti Cristo da di mainæ gréghi òriginâi da Focea.


text:
B.C. Varazze Swindlers
A “Società Sportiva Dilettantistica B.C. Varazze Swindlers” nasce uffiçialmente a Väze o 20 ottobre 1982.
Pe’ dì a veitæ, in te quella data vegniva fondà a “Società di pallacanestro Basketball Club Varazze Swindlers” da quattro figgieu väzin che no vorreivan smètte de praticà o seu sport doppo a fin de l’attivitæ de l’urtima squaddra de Väze, a P.G.S. Don Bosco Varazze, dovve aveivan zeugòu finn-a quello momento. In te quello stesso anno i Swindlers se iscriveivan a-a Federaçion Italiann-a Pallacanestro (F.I.P.) pe’ parteçipà a-o torneo de Primma Divixion.
Dexe anni ciù tardi, o 4 Marso 1992, o vegniva modificòu o statüo, arvendo a poscibilitæ a soci e tesseræ de parteçipà a di atri sport, in particolà a ballaxeuo. Inta meixima assemblea i Swindlers arvivan e porte anche a-o tesseramento dæ figgie (primma a societæ a l’ea solo maschile).
Da-o 1992 a-o 2002 a squadra de ballaxeuo ciammà Drink Team se faxeiva conosce in ambito locale parteçipando d’estæ a tornei amatoriali. Da-a stagion 2001-02 o Drink Team o l’à piggiòu parte a-o torneo provinçiale misto CSI, ottegnindo into meiximo anno o seu megio risultato sportivo con o segondo posto provinçiale e a qualificasion a-e finali regionali.
Da-o 2003, insemme con atre societæ da-a provinça, i Swindlers patrocìnan l’Open Provinciale Misto di Volley, a-o quæ an piggiòu parte con finn-a træ squaddre, quattro contando ascì o Wild Bormida Altare che a s'è associà into 2011. Doppo e polemmiche do 2008 e un anno de sospenscion (into quæ s'èa zeugòu in primaveja un torneo ciammòu "Città di Varazze") into 2010 o torneo o l'è stæto torna organizzòu con unn-a formula differente pè rendilo ciù un occaxion pè demoase insemme.
Sempre da-o 2003 vegne organizzà a Christmas Cup, un torneo che se zeughe a Väze tutti i anni primma de Natale.
Into 2009 B.C. Varazze Swindlers a s'è qualificà pe a "Coppa Liguria" organizà da-o CSI.
A societæ, che inti anni a l’è divegnùa un punto de riferimento pe-a ballaxeuo amatoriale väzinn-a, l’è iscrita into registro regionale dæ “Associazioni della Liguria” e inte quello dæ “Associazioni del Comune di Varazze”.
Atleta-Campione[modìfica | modìfica wikitèsto]
Da-o 2001 B:C: Varazze Swindlers premmia o seu zeugou che se ciù distinto inte l'anno passòu. A l'elession piggian parte i "atleti-campione" di anni passæ e o Conseggio Direttivo. I votanti no peuan esse votæ, coscì che o no l'è poscibile guagnà o riconoscimento ciù che unn-a votta.
2000: Paolo Bassafontana
2001: Maria Michero
2002: Paolo Valerio
2003: Francesco Colombo
2004: Giulio Olivieri
2005: Nadia Pontillo
2006: Riccardo Notari
2007: Roberto Craviotto
2008: Simona Poggi
2009: Roberta Ratto
2010: Giovanni Antichi
2011: Davide Landolfa
2012: Mila Palanzone
2013: Roberto Scavarda
2014: Roberta Ricci
2015: Roberto Oddera
2016: Mauro Guido


text:
Universo
Universo - In astronomia, l’insemme di corpi çelesti (pianeti, stelle, galassie, povie e gazzi diffuxi) ch'o circonda a Tæra. O stùddio astronomego de l’Universo fixico o se propon-e de fornî un quaddro descrittivo e interpretativo d'a sò struttua spassiâ e d'a sò evolussion tempoâ. A branca d'a sciensa ch'a s'ocupa de questo stùddio, a cosmologia, a se serve segge d'i oservassioin astronommeghe, quæ, presempio, e poxissioin e i intenscitæ de inraggiamento luminoso d'e galassie, segge d'i prinsippi fixichi desonti da di esperimenti de laoeio e da de indussioin matematiche.


text:
Plusvalore
O Plusvalô o l'è ün di concetti fondamentali dell' economia politica, definio da Karl Marx in te a sö ben nota opera O Capitâ. Marx o l'ea arrivou a definï o plusvalô partindo da o travaggio de dui atri economisti, Adam Smith e David Ricardo. Mentre l' economia preçedente a vedeiva o valô in ti oggetti, limitandose a seguï quello che avvegne attraverso o scangio de unna merçe con un'atra, l'introdusion do concetto de plusvalô a l'ha portou a vedde che o valô o deriva da o lòu. Segundo Lenin a teoria do plusvalô a l'è a pria angolare d'a teoria economica de Marx.
A vendita da forsa de lòu[modìfica | modìfica wikitèsto]
O valô de unna qualsiasi merçe perciò o l'è determinou da o tempo de lòu socialmente neçessaio pe a sö prodüsion. In atre parolle l'operaio o vende a sö forsa de lòu a-o proprietaio da fabbrica ( ò da tæra se o l'è un brassante agricolo ). Unna primma parte do tempo che l'operaio o passa lòuando a ghe serve pe guägnä quello che serve pe soddisfä i bezögni fondamentali, sö e d'a sö famiggia ( alimentasion, casa, etc.), oscia quelle che poemmo ciammä speize de mantegnimento, ottegnindo in cangio o salario. O tempo rimanente o l'è invece quello in to quæ se prodüxe o plusvalô e segundo Marx o no vegne retribuio, essendo coscì ä base do profitto do capitalista.
Pe questo motivo o padron o l'ha interesse a allungä l'oraio da giornä de lòu (Plusvalô assolüo) e a diminuï o tempo neçessaio perchè l'operaio o l'arrive a prodüe quante serve pe e speize de mantegnimento (Plusvalô relativo). Quest'urtimo risültou o se ottegne con l'organizzasion do lòu e co-o svilüppo tecnologico.


text:
Gêxù
Gêxù o Gexó da Nazaret, dîto Crìsto (Betlemme, 7 a.C - 2 a. C. – Gerusalemme, 26-36), o l'è o personaggio prinçipâle do Crestianeximo, conscideròu da-i crestien cómme figgio de Dîo, e ûnn-a de persónn-e che ciû influénsa àn avûo inta çivilizasión ocidentâle.
Parte da sò vitta a l'è contegnûa inti evangêi dîti canònichi. O l'è stæto 'n predicatô ebrêo de regioìn stòriche da Galilêa e Giudêa (antîgo Isræ). A sò nàscita a dâ coménso a l'êra crestiànn-a e a sò mòrte pe crôxifisciôn, ciù ò mêno inte l'anno 33, insémme a-a seu resuresión tréi giórni dòppo, a l'é vista da-i crestien cómme sarvaçión de l'umanitæ. I crestien l'inténden comme o Mescîa tanto aspetòu da-i ebrei.
Storicaménte, a sò nàscita, co-a quæ coménsa l’êra volgâre, a peu êse scitoâ fra i anni 7 e 2 avànti l’êra volgâre mæxima (e dónca fra o 7 e o 2 "avànti Crìsto"!). O sò nómme o scignìfica, inta léngoa ebràica: "Jehòva o l’é a sarvéssa". De lê parlàn i quattro Evangêi canònichi e dötrei de quélli apòcrifi, e gh’é quàrche acénno inti scrîti do Tàcito, do Svetònio e do Plìnio o Zóveno. Segóndo a teologîa catòlica (fisâ inti prìmmi quàttro concìlli) o l’é o Fìggio de Dîo, Paròlla incarnâ, Dîo vêo, Òmmo vêo e a segónda persónn-a da Santìscima Trinitæ, mandòu in sciâ Tæra pe riscatâ l’umanitæ da-o Pecòu Òriginâle. Segóndo e scritûe evangéliche, a trentetréi ànni, riçevûo o batézzo da-o Gianbatìsta, o l’à comensòu a sò predicaçión pigiàndo con lê dózze Apòstoli che (dòppo a sò mòrte e resureçión) àn continoòu o sò cónpito.
A crìtica stòrica a no sa dî si-â predicaçión do Gexù (fæta in gran pàrte inta Galilêa e inti contórni do lâgo de Tiberìade – o Mâ da Galilêa) a l’é duâ un ò tréi anni ma, a ògni mòddo, inte quéllo perîodo o l’à espòsto a “bónn-a Nêuva” e o l’à conpîo tanti miâcoi. Segóndo a tradiçión o l’à celebròu l’ùrtima Pàsqua e o l’à institoîo a “Comenión” inte quélla ch’a vêgne ciamâ “l’Ûrtima Çénn-a”. Dòppo, segondo i quattro Evangêi canònichi, tradîo da-o Giùdda, o l’é stæto mìsso in crôxe, o l’é mòrto e a-o tèrso giórno o l’é resuscitòu; pe 40 giórni o l’é stæto co-i sò Apòstoli a-i quæ o l’à ordinòu de continoâ a sò misción e, in sciâ fìn, o l’é stæto portòu in Çê p’asetâse a-a drîta do Poæ. Segondo e Sâcre Scritûe, o torniâ a-a fìn di sécoli pe giudicâ tùtti i òmmi. O Gexù o parlâva l’aramàico cómme tùtti i Ebrêi de quélli ténpi. De segûo o savéiva lêze e scrîve in ebràico, ’na léngoa ch’a no l’êa ciù parlâ ma ch’a vegnîva dêuviâ pò-u cùlto e pe-e òraçioìn. O conoscéiva bén e Sâcre Scritûe cómme se peu bén capî da-e paròlle da sò predicaçión.
Segóndo o pónto de vìsta di Ebrêi, o Gexù o l’é stæto sôlo ’n predicatô itinerànte e no o Mescîa aspêtòu; ancón mêno o l’é o Fìggio de Dîo, o no l’à mâi fæto miâcoi e o no l’é resuscitòu dòppo mòrto. In càngio, a vixón islàmica a-o védde cómme un di ciù inportànti profêti vegnûi prìmma do Mòuma; nasciûo da dònna vèrgine, o l’à fæto tànti miâcoi (pe voentæ divìnn-a), o no l’é mòrto e o l’é stæto portòu in çê. O torniâ in sciâ tæra a-a fìn di ténpi pe conbàtte l’anticrìsto. O no l’êa “fìggio de Dîo” perché segóndo o Corâno (Sūra CXII) “o no l’à generòu ni o l’é stæto generòu”.
Se se veu condensâ in pöche paròlle quéllo ch’o l’é stæto Gexù Crìsto e o sò insegnaménto: o l’à mostròu che tùtti i òmmi són pægi in fàccia a-o Segnô e che nisciùn peu atriboîse potêri sórva i âtri òmmi; cösa, quésta, che ancheu pâ ch’a no ségge stæta acetâ da tùtto o móndo!


text:
San Nichioso
San Nichioso de Mira (primma do XIX sec. San Nicheroso).
Santo protetô di mainæ, pescoei, mercanti, speçiæ, profumê, bottæ, figgiœu, figge da maio, scolai, avvocati nonché de vittime di erroî giudiçiai.
A so festa a cazze o 6 de dexembre.
Nativo de Patara inta Liçia, o fu vesco de Mira into sec. IV. O moì verso o 350. De fronte a queste scarse notiççie storiche, a lezendia a l'ha inricchio con di particolæ maaveggioxi a so vitta e a l'ha fæto de questo santo o taomaturgo pe eccellença, segge de l'Oriente grego e slavo, che de l'Occidente latin.
Segondo a lezendia, caitateive fin da-a zoeneçça, o l'aviæ d'arescoso provisto a dœutta pe træ foente che se donque saieivan stæte inandiæ a-a prostituçion (cfr. Dante, Purg., XX, 31-33), ço ch'o l'ha reizo protettô di figgiœu, a-i quæ o porta d'arescoso i regalli a vigilia da so festa; o l'aviæ scciaffezao Ario in pin concilio de Nicea (ma da-e liste superstite no risurta o so nomme tra quelli di veschi presenti); o l'aviæ sedao a tempesta durante un so viægio a-i lœughi santi, ço ch'o l'ha fæto patrono da navegaçion, successô di Diòscui e Poxidon di crestien (ὁ Πoσeιδῶv tῶv xpισtιavῶv); o l'aviæ risciuscitao trei zoenetti fæti a tocchi e missi in sarmoiia da un perfido albergatô .
Di mercanti de Bari rapin into 1087 da Mira o so corpo trasportandolo inta lô patria, donde fu eretto in so onô a famoza baxilica, meta de pii pellegrinaggi da-e tære d'Oriente e d'Occidente. Da-e so osse i canonneghi do santuaio arecœuggian cotidianamente un liquido œuiozo, dîto "manna de San Nichioso", da quæ ben se zova i devotti.
Dex'anni doppo, into 1099, a-i tempi d'a primma croxâ i Veneçien, raoxi pe ese stæti precedui dai Bareixi into furto de reliquie, passon da Mira liatri ascì pe vedde se ghe foise stæto ciu ninte da portâ via, e ghe trovon e reliquie de San Tedoo, de San Nichioso de Pinara e de un atro San Nichioso barba de quest'urtimo. Otr'a queste ghe trovon ancon meitæ de osse do San Nichioso "o grande" che i Bareixi gh'aivan lasciao e i Mireixi aivan torna ascozo. Quindi ancœu l'atra meitæ di osse do santo son a Veneçia inta gexa de San Nicoleto a-o Lido. [1]
In Occidente o so culto o penetra a-o tempo de Otton II, aprœuvo a-o fæto che che so moggê a l'ea a bizantiña Teofano, e o se diffonde specce in Loreña (Saint-Nicolas-de-Port), in Sviççera (a Friburgo), in Olanda (a Campen), in Belgio (a Liegi). A Romma ascì San Nichioso o fu popolariscimo comme attesta o numero de gexe ò otoi ò cappelle a lê dedicæ (una sciuscianteña) e quello de superstite (S. Nichioso in prexon, S. Nichioso di prefetti, S. Nichioso di Loreneixi, S. Nichioso di Incoronæ).
Into folklô american e di paixi transarpin San Nichioso o l'è vegnúo Santa Claus (da Sanctus Nicolaus), "Poæ Dênâ", ch'o l'è o vegio benefico da-a barba gianca e da-a sporta piña de regalli, ch'o passa a distribuî a-i figgiœu inta nœutte de Dênâ. Into Medioevo o giorno 6 dexembre l'ea d'uzo elezze tra i figgiœu l' episcopus puerorum (ò scholariorum), o quæ o rivestiva de solenne insegne episcopæ, circondao da una piccena corte de coetanei, e o-e conservava fin a-o giorno di Innoxenti (28 dexembre).
IconografiaModìfica
Inte l'arte grega e latiña S. Nichioso o l'è de longo rappresentao con di attribuii episcopæ. E so caratteristeghe son: træ balle d'óo ò træ borse ò trei figgiœu, távotta inte 'na vasca; l'àncoa ò a nave. E ciu comuñe figuraçioin da so lezendia derivan da-a verscion de Iacopo da Vaaze: o santo o caccia furtivamente e borse de dinæ inta cammia de træ sœu; o viægio pe mâ in Tærasanta e a tempesta; a proteçion miacooza di naveganti in peigo de naofraggio; trei figgiœu resciuscitæ; o sarvamento di trei condannæ a morte.
Rimma de l'Anonnimo ZeneizeModìfica
De sancto Nicholao
San Nicheroso confesor
chi sei pin de pietae
e aprestao secorreor
en ogni neccessitae
a mi malvaxe peccaor
tuto pin de iniquitae
semper seai consolaor
in ognunchana aversitae.
Anonnimo zeneize (1300 ca.), rimma X.[2]
NotteModìfica

- ↑ relaçion do prof. Luigi Martino, doxente d'Anatomia uman-a normale de l’Universcitæ de Bari, Bollettin de san Nicolla, numero speciale, arvî-dexembre 1957
- ↑ Archivio glottologico italiano, vol. II, 1876


text:
Legiunella
Legiunella
A Legiunella pneumophila a l'è un batteriu ch'u deve u sö numme a l'epidemia de purmunite ch'a s'è verificö in te l'aestae d'u 1976 a Philadelphia tra i ciü de 4000 veteraen d'u Vietnam ch'i parteçipävan a inn-a riûniùn de l'American Legion (ciamae pe' l'appuntu Legionnaires): 221 vegnîvan marótti e 34 muìvan a causa de 'stu battériu scinn'a a alùa scunusciüu, denuminò pe' l'occaxùn Legiunella e isulò in te l'impiantu de l'äia cundiçiunä de l'albergu dunde i partecipanti l'aean.
U principäle ambiente de vitta e svilüppu d'u micrurganismu u l'è quellu de l'aegua: läghi, rièn, sciümmi, terme... . Da lì u passa in t'i ambienti artificiäli e u po' aniäse in t'e cundüte de l'aegua de çitae, in t'i impianti de l'äia cundiçiunä, in t'e piscinn-e, e.a.
'Sti ambienti pôan putensialmente fä da amplificatui e spanzitui d'u batteriu.
U Preferisce habitat de aegua cäda, tra 25 e i 42°C, e survavive scinn-a-a 5-6°C.
U l'è ampiamente diffüsu in natüa e in t'i ambienti dunde u vive l'ommu.
U batteriu u pö pruvucö inn-a gräve furma de purmunite: a legiunellosi; i cäxi de legiunellosi in Itallia sun ciü o menu 650 l'annu (10 pe' miliun de abitanti), tendenti a cresce.
In Ligüria se sun segnalae 37 cäxi in trei anni.
I cäxi letäli in Itallia sun ciü o menu chinze pe' annu ciü de 2/3 in t'a fascia de gente cun ciü de 60 anni [funte: Istitütu Süperiure de Sanitae]. U semestre ciü periculusu u l'è oviamente quellu da zügnu a nuvembre.
A Legiunella a se fèra cun e mucûse respiàndu aerosol o äia cuntaminä. A nu l'è mäi staeta dimusträ a trasmisciun da inn-a persunn-a a n'ätra o cu-u beive aegua cuntaminä da u batteriu.
A legiunellusi a pö êse de trei differenti tipi:
- furma subclinica: sensa cumpärsa de sintumi clinici, a se pö scrûvî sulu cun in test a pósta.
- frêve de Pontiac: furma ch'a nu interessa i purmùi e a pä inflüença.
- malattia d'i legiunäi: a l'è a furma ciü brütta de infesiùn, ch'a fa muì mediamente in te quaexi u 10% di cäxi. A se presenta cumme inn-a purmunite agüa ch'u mette mä cunusce da ätre furme respiratóie agüe. A l'a inn-a incagübasiùn de 2-10 giurni cun distürbi in pärte paigi a l'inflüença.


text:
Dialetto tabarchin
O Tabarchin (in tabarchin: tabarkin) o l'e 'na variante da lengoa ligure parlâ inta zöna de Carlofòrte, inta Sardegna do ponente, lontan da çitæ de Zena. O l'é parlòu da 10.000 personn-e.
StöiaModìfica
O nomme de Tabarchin o vegne da l'izoa de Tabarca, zu in Àfrica, sùbito de d’âto a-a Tunizîa, dove stava di pegeixi, ciù che âtro apreuvo a pescâ o coâllo. Gh’en stæti da-o 1540 a-o 1742.
Tutt’assemme a-o Bey di Turchi o no gh’è anæto ciù ben d'aveighe di Zeneixi cristien coscì inte seu tære, e o gh’à ordenòu d’anâsene ciù fito poscìbile. Segûo a Zena no se ghe poeiva anâ; lì o spaçio o l'è senpre stæto pöco, e i Tabarchin doveivan çercâlo inte quarche pòsto neuo.
E coscì o Re da Sardegna Carlo Feliçe o ghe dà a mente a-i pövei Tabarchin desperæ, e into 1745 o ghe proponn-e d’anâ inte l’izoa de San Pê. E coscì i Tabarchin, pegeixi d’orìgine e nòrdaficæn de proveniensa, an pigiòu e strasæ e a lengoa e î an portæ inte n'âtra izoa, dove no gh’ea ninte ma a l'ea tæra di cristien, e an comensòu torna a travagiâ.
Comme o diva anche o Luchetto, i zeneixi lì donde van, pe primma cösa n'âtra Zena ghe fan. Defæti i Tabarchin pe primma cösa an fondòu 'na neua çitæ, con dâghe o nomme do Re ch’o î aveiva liberæ.
E coscì ancon a-a giornâ d'ancheu a Carlofòrte se parla a lengoa ch'a l'è nasciûa a Zena, a l'è pasâ pe Tabarca e a l'è finîa a Carlofòrte, parlâ da-i Zeneixi de Sardegna.
O verbo êse (scrîto in tabarchìn)Modìfica
Infinîto
Ésse
Indicatîvo
Prezénte:
- Mi sun
- Ti t'è
- Le u l'è
- Niotri sémmu
- Viotri sài
- Liotri sun/en
Inperfètto:
- Mi èa
- Ti t'èi
- Lé u l'èa
- Niotri ému
- Viotri éi
- Liotri éan
Futûro sénplice:
- Mi saiò
- Ti ti saié
- Lé u saiò
- Niotri saiému
- Viotri saiài
- Liotri saian
Pasâto Pròscimo:
- Mi sun stetu
- Ti t'è stetu
- Lè u l'è stetu
- Niotri sémmu steti
- Viotri sài steti
- Liotri sun / En steti
Trapasâto pròscimo:
- Mi éa stetu
- Ti t'éi stetu
- Lé u l'éa stetu
- Niotri ému steti
- Viotri éi steti
- Liotri éan steti


text:
Papê
Papê (da-o latin papyrus, ch'o ven da-o grego πάπupoς), produto industriâ fabbricao con de sostançe fibrose despægie, redúte in pasta umida e quindi in fœuggi sottî e flescibili pe varri uxi, specce pe scrivighe, stampâghe ò fasciâ.
Ìndice
Cenni storichi[modìfica | modìfica wikitèsto]
O papê o l'ea za fabbricao in Ciña, a quante se sa, into 2° sec. a.C. A conoscença di procesci de fabbricaçion a passò inta Corea into 7° sec. d.C. e de chì into Giapon, estendendose into seccolo seguente inte tutto l’Oriente e da pœu, a œuvia di Arabi, inte l'Africa settentrionâ, in Spagna e in Seçilia, d'onde proven o primmo documento œüropeo in sce papê do 1109 (lettia da contessa Adelaide); verso o 1150 a l'ea attiva una cartea inta çittæ spagnolla de Xàtiva. In Italia s'ha notiççia de una cartea ch'a fonçionava presso Bologna, in sce-o Ren, primma do 1200, pe œuvia do meistro Poleize da Fabrian, çittæ ch'a vègne (da-a segonda meitæ do 13° sec.) e a l'arestò a longo o centro da produçion papiæa italiaña. Impulso grandiscimo ebbe l’industria papiâ con l’invençion da stampa, ch'a n'accrebbe enormemente o consummo. A fabbricaçion meccanica do papê a fu introduta da L.N. Robert, inventô da macchina continnua in cian, e squæxi contemporaniamente da M. Leistenschneider, inventô de quella ‘in tondo’, in sce-o finî do 18° seccolo.
Fabbricaçion e allestimento[modìfica | modìfica wikitèsto]
Mateie primme[modìfica | modìfica wikitèsto]
E mateie primme dœuviæ pe preparâ o papê vegnan distinte in fibroze e no fibrose: e primme forman o feltro de fibbre intreççæ, e segonde conferiscian a queste de particolæ proprietæ (cô, peizo, superfiçie liscia ec.). E mateie fibrose son constituie da-e coscì díte paste de legno (çelluloza) che pœuan êse: chimiche (çelluloza praticamente pua), meccaniche (legno sfibrao) e semichimiche (con caratteristeghe intermedie fra e doe precedente).
E mateie primme fibrose despægie da-e paste de legno aoa mençunæ, son costituie da: a) straççe de coton, lin, canneva, iuta ec.; primma de l'impiego queste straççe subiscian una çernia, da pœu son fæte a tochetin e ‘cœutte’ in aotoclave in prezença de soluçioin diluie de alcali (caçiña, soda ec.) che agiscian da sgrassanti e da decoloranti; o produto da cottua appeña scaregao da-e aotoclave o ven sfiarsoao (in olandeixi ec.) in moddo da dâ una sospenscion de fibbre ch'a pœu êse urteriormente ingianchîa; b) papê de ricuppero (papê riciclao), costituio da retaggi, da papê da maxei ec.; in questo caxo ascì se procede a un trattamento con alcali in aotoclave, pe asportâ o bruttô, a colla, l’inciostro ec., e o produto o ven da pœu sfibrao in olandeixi e eventualmente urteriormente decolorao. Otr'a ço, comme materiâ fibrozo pe papê, se pœu dœuviâ de fibre artifiçiæ scintettiche, segge azonzendole in quantitæ do 10-20% a-i normæ impasti fibroxi de produti çelluloxichi segge preparando di impasti formæ soo che da de fibbre scintetiche ò artifiçiæ. Tæ fibbre devan êse ‘fibrillabile’, in grao saiv'a dî de formâ un fœuggio papiâ pe effetto de l'aotocoexon; in caxo contraio receddan l’azonta de sostançe ligante. Queste despæge mateie primme, ò meze paste, doppo un eventuâ urteiô trattamento de decoloaçion vegnan fra lô mescciæ in rapporti despægi a segonda di tipi de papê da prodúe e de so carateristeghe; o produto risurtante o ven da pœu sottoposto a raffinaçion, saiv'a dî desfæto e sfibrao con di procedimenti che conferiscian a-e fibre una mao flescibilitæ e consentan d'ótegnî da queste di papê ciu compatti, meno poroxi e meccanicamente ciu rescistenti. A-a sospenscion de fibre coscì preparæ son addiçionæ i componenti no fibroxi constituii da di materiæ de carega, ò careghe (caolin, tarco, carbonato de caço, sorfato de caço ò de bario ec.), che dan a-o produto ciu gianchixe, n'amegiôan l’attitudine a riçeive a stampa ec., da di materiæ collanti (colofonia ciu ò meno savonificâ, gelatiña, cazeiña ec.), che confeiscan una rescistença a-a penetraçion de l'inciostro, da di coloranti pe impartî e coloraçioin vosciue, da di sgiancanti ottichi, da di additivi pe incrementâ a rescistença a umido do papê. E careghe, i collanti, i coloranti pœuan ascì êse applicæ in sce-a superfiççie do fœuggio de papê za formao.
Processo de fabbricaçion[modìfica | modìfica wikitèsto]
A fabbricaçion do papê a segue un processo continno realizzao pe mezo de macchine (ciammæ appunto macchine continnoe ) distinte in macchine continue "in cian" e "in tondo". Inte macchine continue in cian, a sospenscion da mateia primma a ven versâ in strato sottî, de spessô uniforme, in sce una teia metallica sença fin ch'a-a libera da l'ægoa pe schiœuia e pe aspiaçion e a-a cede, redúta a una banda umida continnoa, a un feltro ch'o-a porta a passâ fra despægie cobbie de cilindri pressadoî e esciccatoî i quæ elimminan l’ægoa da-o fœuggio, i primmi pe spremitua e i âtri mediante o calô da superfiçie; a-a fin o fœuggio o ven ingugeito a de gren bobiñe. A largheçça e a veloçitæ de macchine continnoe son anæte sempre aomentando: e primme gh'aivan a largheçça de circa 1 m e favan pochi metri de banda a-o menúto. E macchine moderne pœuan arrivâ a 10 m de largheçça e a veloçitæ de produçion de circa 1500 m/min, co-ina produçion diaia ch'a pœu êse de l'orde de de çentanæa de tonnei. A macchina in tondo a difeisce da quella ciaña inta formaçion iniçiâ do fœuggio: de fæto a pasta a l'è prelevâ da un cilindro coverto de teia metallica o quæ o gia pe meitæ immerso inta tiña, da-a quæ o soleva un sœu de pasta, aderente a-a so superfiççie, che da pœu o ven destaccao e transfeio in sce di feltri compindo un percorso anallogo a quello ch'o fa inte l'âtra macchina. O scistema, za dœuviao pe a produçion de di tipi ben fin de papê e con di boin effetti de filigraña, ancœu o l'è dœuviao sorvetutto pe a fabbricaçion di cartoin. Pe çerti uxi o papê o l'è dœuviao comm'o sciorte da-a macchina continnoa (prez., pe tanti papê da imballaggio), ma in genere o papê o l'ha da subî un ò ciu trattamenti supplementæ (allestimento): lucidatua, satinatua, teiatua, gofratua, rigatua, taggio inte di formati stabilii.
Allestimento[modìfica | modìfica wikitèsto]
L’allestimento do papê o se pœu fâ in rolò ò in fœuggio, con ò sença calandratua. E opiaçioin fondamentæ de l'allestimento do papê in rotoli conscistan inte 'n controllo da banda de papê produta da-a macchina continnoa, into refiâne i bordi e into taggio in strisce de largheçça prestabilia mediante di cotelli circolæ. Se o papê o dev'êse calandrao, pe rendine a superfiçie perfettamente liscia a-o scopo de façilitâ segge a scritua segge a stampa, o vegne primma inumidio, e da pœu inviao a-a calandra, formâ da ciu cilindri a asse orizzontâ, sovrapposti, âternæ, metallichi ò rivestii in cartalaña, passando fra i quæ a banda de papê a l'aquista o grao vosciuo de lucido pe o contatto co-a so superfiçie (pœuan ascì êse rescádæ mediante circolaçion de vapô). Ançiché in rolli, o papê, calandrao ò patinao, o pœu êse confeçionao in fœuggi; a banda a ven retaggiâ a mezua e i fœuggi, controllæ e contæ, recugeiti in ríxime.
Impatto ambientâ[modìfica | modìfica wikitèsto]
A partî da-i anni 1990 molti interventi son stæti approntæ pe sostegnî l’industria do papê in termini de impatto ambientâ e de gestion de risorse materiæ e energetiche. Questi son stæti prinçipalmente finalizzæ a minimizzâ o consummo de l'ægoa attraverso l’ottimizzaçion di cicli produtivi (prez., in Italia o settô papiâ tra o 1970 e o 2000 o l'ha redúto o consummo idrico do 15% nonostante o conscistente aomento da produçion de papê); diminuî a capaçitæ inquinante inti procesci de produçion de paste de papê, amegioando l’effixença de utilizzo de mateie primme e di aoxiliæ; redue i refúi produti durante tutte e faze do ciclo de vitta do papê e do carton, con aomento do tascio de riciclo; risparmiâ energia.
Clascificaçion e formati[modìfica | modìfica wikitèsto]
A clascificaçion do papê a pœu êse fæta in baze a-o cô, a l'incollatua, a-o spessô, a-a rescistença a-a traçion e a-o streppo, a-a massa pe unitæ de superfiçie (grammatua: scin a 30 g/m2 s'ha e veliñe , da 30 a 150 quelli propriamente dîti, da 150 a 400 g/m2 e a-o de la di 400 g/m2 i cartoin ), a-o formato (se in fœuggi: mezua di læti; se in bobiña: largheçça da bobiña), a-a trappettatua, a-a filigraña. In relaçion a-e mateie primme dœuviæ i papê se clascifican in: fin, se fabbricæ con di materiæ fibroxi çernui, comme straççe e çelluloza; mezofin , se fabbricæ con de paste mescce; andanti, se a mateia de base a l'è a pasta de legno. Pe l’uzo a-o quæ son destinæ se distingoe: papê da imprescion, da scrive, da dizegno, da stampa, tutti in nomioxiscime varietæ; cartasciughe; papê da fasciâ, pe imballo, pe coertiñe, pe involucri de sostançe alimentæ ec.; papê speciæ, papê pe valoî, papê patinæ, metallizzæ, œuiæ, pergamenæ.
Inta gran parte di paixi i fœuggi de papê g'han de dimenscioin unificæ; in Itallia i formæ unificæ ciu comun son quelli da coscì díta ‘serie A’ . A dimenscion minô de un formato a l'è pâ a-a maggiô do succescivo, mentre a dimenscion maggiô de un formato a l'è circa o doggio da minô do succescivo; pertanto l’area de ciascun formato a l'è o doggio de quella do formato succescivo (in millimetri: A0 = 840×1188; A1 = 594×840; A2 = 420×594; A3 = 297×420; A4 = 210×297; A5 = 148×210; A6 = 105×148). Existe ascì âtre doe serie de formati (B e C), a l'uzo impiegæ pe buste ò cartelle.


text:
Genghis Khan
Gènghiz khān ⟨ǧìṅgℎʃ kℎàan⟩. - Fondatô de l'Impeo mongolo (foscia 1167-1227).
O so nomme personâ o l'ea Temujin, e Gènghiz khān o l'ea solo che un tittolo onorifico de inçerto scignificao.
Unificæ i Mongoli, Gènghiz khān o sconfisse i Jurcen (cineize Jin), dominatoî da Ciña do nord, a-i quæ o levò a Manciuia e a region de l'attuâ Pechin (1213-15). O mosse quindi verso occidente, invadendo e conquistando o regno do Khwā- rizm Shāh fra l'Axia centrâ e l'Iran. Tæ conquiste fun continuæ da-i so lœugotenenti inte l'Iran occidentâ e inta Ruscia do sud. Into frattempo Gènghiz khān o tornò inta Mongolia pe repiggiâ a conquista da Ciña settentrionâ, ma o fu cugeito da-a morte mentre o l'assediava a capitâ do regno di Tangut ò Hsi Hsia.
Gènghiz khān o l'è passao a-a stoia comme un grande destruttô, ma ascì comme un gran condottê, comme organizzatô e legislatô do mondo nomade, comme fondatô de un impeo che pe mezo secolo o compreize quæxi tutta l'Axia a nord de l'Himalaya.


text:
A miscion prinçipâ de l’Osservatorio a l’é de dâ a mente a-a scituaçion di driti de l’òmmo e de l’ambiente inte tutto o mondo, çercando de senscibilizzâ l’opinion pubrica in scî problemi e e critiçitæ che saian attrovæ da maniman; vegnià propòsto de alternative e de soluçioin, inta mesua do poscibile, e se intervegnià de mòddo da asseguâ i driti e l’avvardo de l’ambiente, inti limiti e in conformitæ co-o presente Statuto. L’Osservatorio, ch’a a l’é unn’assoçiaçion indipendente da-i partii politichi e da-e opinion de religion, o l’arreconosce comme documento de base a Diciaraçion universale di driti de persoñe e o se propoñe d’arrivâ à unna federaçion donde tutte e gente do mondo, into rispetto da seu individualitæ e diverscitæ, pòssan gödî di mæximi driti. O l’arreconosce ascì l’importansa de l’avvardo da Tæra, do seu habitat e da neçescitæ de preservâlo.
E finalitæ che l’Osservatorio o se propoñe an da vedde co-e açioin de solidarietæ ligæ à l’avvardo e a-a valorizzaçion di driti de persoñe, da natua e de l’ambiente, con ecceçion de l’attivitæ d’arreccuggeita e remissa in deuvia de l’immondiçia particolâ e peigosa, ch’a l’é çittâ à l’art. 7 do decreto legislativo do 5 de frevâ do 1997, n. 2, da legislaçion italiaña.
Inte finalitæ d’avvardo de l’assoçiaçion l’é compreiso ascì i driti e l’instruçion di migranti che domandan recovio e di refugiæ, coscì comme e attivitæ d’ascistensa inti confronti de categorie ciù basse da soçietæ.
L’Osservatorio o no peu occupâse de attivitæ despæge da quelle mensunæ into presente articolo, con ecceçion de quelle ligæ direttamente à lê mæximo; in de ciù, o se deciara indipendente da instituçion de governo e religion, coscì comme da impreise econòmiche multinaçionæ ch’an de caratteristiche e finalitæ che porrieivan attrovâse in conlitto con quelle de l’Osservatorio.


text:
Asclepio
Asclepio o l' è o dio grego da Mexinn-a, equivalente all' Esculapio di Romani. Sacro a Asclepio l' ea o serpente, scimbolo de renövu.
Genealogia[modìfica | modìfica wikitèsto]
O l' è figgio de Apollo e da ninfa Coronide. Sö figgi sun Macaon e Podalirio; figge Igea, Egle, Panacelsa e Jaso. Asclepio o l' è stæto allievo do çentauro Chiron.
I Asclepiei[modìfica | modìfica wikitèsto]
Segundo a tradizion Asclepio o l' è stæto o fondatö de un scistema de templi dïti Asclepiei, dedichæ ai marotti. Famoxi l' ea i asclepiei de Cos e de Epidauro. Storicamente, o grande mego grego Ippocrate o l' ea nasciüo a Cos e pä föa dübbio che proprio a presenza dell' asclepieo a l' agge avüo unna parte in ta so formazion.
L'arrivo do cülto a Romma[modìfica | modìfica wikitèsto]
In to 292 avanti Cristo in seguito a unna epidemia che a l' aveiva colpio Romma, l' è stæto inviou una miscion a Epidauro a domandä aggiütto. In te quella occaxion l' è stæto costruio o tempio de Esculapio in sce l' Isoa Tiberina, in sce o Tevere. Squæxi in ideale continuazion dell' antigo cülto, l' isoa a l' è ancö occupä in gran parte da un uspiâ ( o Fatebebefratelli ).


text:
Los Angeles
Los Angeles (da-o nomme originâle in spagnòllo ch'o vêu dî "I Angei"), a l'è a çittæ ciû grande do stato da California segondo a quantitæ de popolassion, e a segonda inti Stati Ûnîi doppo Niorche. Soventi a l'è ciammâ L.A.
Se stimma ch'a sêu popolassion a l'è de 3,849,378 abitanti, e l'area metropolitann-a (Los Angeles–Long Beach–Santa Ana metropolitan area) a contegne 13 millioin de personn-e. Contando ascì a periferia (Greater Los Angeles Area) sajéivan 17.7 millioin d'abitanti.
Fondä da conquistatoî spagnòlli int'o 1781, a l'è stæta primma parte do Mexico e ciû tardi, into 1848, a l'è stæta incorporä a-i Stati Unïi d'America.


text:
Santa Giulia,
In cimma a collinn-a,
che t'ammi o ma,
quanta gente te vegne a trova'!
In ta gexetta antiga,
pe di n'orazion,
accende 'na candela,
pe vegni ciu' boin.
Oasi de paxe e de tranquillitae,
L'aia da stae a l'e' fresca e netta,
canta a cigaa, sona a campanetta.
Lazzu' Sestri Levante, Lavagna, Ciavai,
Portofin s'intravvede in pittin,
che silenzio.che bellessa.
no se stanca mai d'ammia.
In ta ciassetta, vixin a gexa,
un vegio erbo o fa da cornice a questo paisaggio,
pa che o dixe ao mondo intero:
Santa Giulia o l'e' un paise genuino e vero!
Anche me a penso cosci',
se voei a sereniate e sei stanchi da citae,
vegni' a Santa Giulia, vediei regna' a felicitae.
Maria Grazia Levaggi


text:
Parlo ciæo 27 gennaio 2019
Lezze pe-a lengua ligure, oua a Region a l’accelera. Avanti da stæ a saià realtæ
Genova - Zeuggia passâ a l’è arrivâ inta Commiscion regionâ competente unna propòsta de lezze da maggioransa avente comme oggetto a “Promozione, tutela e conservazione della lingua ligure e delle sue varianti”. A Commiscion a l’à deciso de valutâ ascì, avanti da fin di meixi de frevâ, a propòsta de iniçiativa popolare, firmâ da vinti Communi da Liguria, intitolâ “Tutela del patrimonio linguistico ligure”.
Oua i Communi dovian nominâ di delegæ pe presentâ o testo, dapeu ghe saià e audiçioin di soggetti interessæ e di esperti; pöi – fæti i dovui emendamenti – un di doî testi o finià in Conseggio pe ëse approvou, pâ, avanti de l’iniçio da stæ. A Region Liguria a l’avià coscì un strumento utile pe provâ à sarvâ quello ch’o l’arresta do seu patrimònio linguistico stòrico.
Intrando into dettaggio de propòste, che pe tanti aspeti coinciddan, se nòtta subito doe grendi differense: a propòsta de iniçiativa popolare a prevedde unna speisa minima pe anno, da destinâ a-a politica linguistica – quantificâ in 100.000 euro – mentre quella da maggioransa a preferisce lasciâ a quantificaçion tutti i anni a-a Lezze de Bilancio; segondo, inte l’impostaçion “popolare” a ripartiçion di ròlli tra accademichi, associaçioin e politica a l’è ciæa, viçeversa o disegno da maggioransa o l’è quello de instituî un organismo misto – o “Comitou de promoçion da lengua ligure” – donde parteçipan sensa distinçion tutti i attoî.
L’è da dî che, levou quarche mendo che o se porrià megâ de lengê in sede de discuscion, pe no corrî o reisego de l’incostituçionalitæ, tutte e doe e propòste rappresentan un grande passo avanti. L’unico rilievo o se porriæ fâ à propòxito de l’instituçion da “giornata della Liguria” prevista da-a lezze da maggioransa, che a pâ feua tema. Avendo da discute, primma ò pöi, ascì unna propòsta de lezze (torna de iniçiativa popolare) pe scangiâ a bandea da Region in favô da “Croxe de San Zòrzo”, se porriæ mette insemme “giornâ” e “bandea” e arrivâ à unna nòrma à pòsta dedicâ a-i “scimboli colturali e identitäi da Liguria”. Inti meixi chi vëgne se veddià.
© Riproduzione riservata


text:
Camino Elettrico Bricoman
Camino Elettrico Bricoman , Caminetto elettrico bricoman, Caminetti a legna bricoman camino elettrico bricoman, Caminetto elettrico bricoman, Caminetto elettrico bricoman, Caminetto elettrico bricoman, Caminetto elettrico bricoman, Camino termoventilato a pellet prezzo camino, Caminetto elettrico bricoman, Caminetti a legna bricoman camino elettrico bricoman, Caminetto elettrico bricoman, Bioetanolo leroy merlin best stufe a gas prezzi gallery, Camino a pellet a incasso inserto da camino a.


text:
Mercosur
O Mercosur (Mercòu Comûn d'o Sûd) o l'è 'n grûppo comerçiâle tra çerti stati sûdamerichen c'o çerca de promêuve o libero scangio e movimento de mercançie, personn-e e capitâli tra i sêu membri, pe svilûppâ l'integrassiôn politica e coltûâle tra i sêu membri e assoçiæ.
Son membri: Argentinn-a, Brasî, Paraguay e Uruguay. Venezuela o l'ha zà firmòu l'inträ ma o no l'è ancôn membro de diritti pin, dæto c'o l'è in atteisa de çerte approvassioin. Son ascì stati assoçiæ: Bolivia, Cile, Colombia, Ecuadòr e Perù.
Creòu o 30 novembre 1985 a-o Brasî, o l'ha piggiòu o sêu nomme o 26 marso 1991 in Asunción (Paraguay) e a sêu personn-a giûrìddica a-o Brasî o 15 dexembre 1995.
O dêuvia comme ûffiçiâli e léngue spagnòllo, portoghéize e guaranì.


text:
Madrid
Madrid a l'è a capitâ da Spagna, scituâa into çentro da Penìsöa Iberica.
Con 'na popolassion de 3.165.235 abitanti segondo o çensimento do 2014, e de 6.543.031 contando l'area metropolitann-a, a l'è a ciû grande çittæ da Spagna e a tersa area ûrbann-a da Comûnitæ Europea.
Comme capitâ da naçioin, a l'è a sede do Governo, da Corte, di prinçipâli çentri d'amministrassion pûbbrica, d'istitûssioin do stato e rescidensa ûffiçiâ da monarchia. A l'è ascì 'n importante çentro commerçiâ, edûcatïo e coltûà, cön nûmeroxi mûsei.
O tûriximo o l'è molto svilûppòu e tra i sêu scïti tûristixi ghe son:
- Plaza Mayor (Ciassa Prinçipâ)
- Estación de Atocha (Stassion d'Atocha)
- Calle Preciados
- Monasterio de las Reales Descalzas
- Parque del Retiro
- Palacio de Oriente (O Palasso Reâle) inta Ciassa d'Oriente
- Fontann-a de "La Cibeles", scimbolo de Madrid.
- Mûseo Reina Sofía
- Mûseo del Prado
- Puerta del Sol
- Puerta de Alcalá
- Gran Vía, a prinçipâle via da capitâ.
- Ciassa de Tori de Las Ventas
- Paseo de la Castellana (Passeggiâa da Castigiann-a), con moderni edifiçi.
- Plaza de España (Ciassa da Spagna) e o monûmento a Don Miguel de Cervantes Saavedra.
- Templo de Debod, 'n tempio egiçian.


text:
Galileo Galilei
Galileo Galilei (Pisa, 15 fevrà 1564 – Arcetri, 8 zenà 1642) ö l'è stæto un fixico, filosöfo, astrònomo e matemàtico italian, un di ciù grendi sciençiæ de l'epoca möderna.
O sö nomme ö l'è associòu a di importanti cüntributi in ta dinamica (o princippio de l'inerçia, a lezze da cheita di grâvi) e in te l'astronomia (co a scoverta da rotaçion da Tæra, de maccie soæ, de montagne inscia Lunn-a, di satelliti de Giove, e fase de Vennie, e stelle che forman a Via Lattea) e a l'introduçion dö metodo scientifico (ciamòu spesso metodo galileian). Accusòu de voei sovvertî a filosofia naturâ aristotèlica e e Sacre Scrittüe, o Galileo o vegne condannòu cumme eretico da a Gexa cattolica e costreito, ö 22 de zugno 1633, a l'abiura de sö conceçioin astronòmiche.


text:
Attila
Àttila (gotico "poæ piccin", dim. de atta "poæ"; antigo âto tedesco Azzilo, Ezzilo, tedesco moderno Etzel). - Re di Unni (da-o 434 a-o 453; scin a-o 445 circa co-o fræ Bleda da lê amaççao); o l'unifiò e varie tribù unne, sottomettendo tutta a Sciçia e imponendo a so aotoritæ in sce-i Germen orientæ: in union co-o roman Eçio, o destrusse (436) i Borgondi do regno de Worms. In lotta, da-o 441, con Teodoxio II impiao d'Oriente, o concluse e so tremende devastaçioin co-a vittoia in sce-o sciumme Utus (odierno Vit) e co l'impoxiçion de una paxe umiliante (447), ótegnindo l'anno doppo de tære in sce-a drita do Danubbio. Arrogante verso l'imperatô d'Occidente, Valentinian III, da-o quæ o l'exigeiva o tribúto e a man da sœu Onoia, de fronte a-a tenaxa do nœuvo imperatô d'Oriente Marcian e a l'alleança tra Eçio e i Germen occidentæ, pe prevegnî i avversai, o l'invase a Gallia (451). Indisturbao doppo l'inçerta battaggia in sce-i Campi Catalaonichi (tra Châlons-sur-Marne e i Argonne), o recegò inta Panonnia. L'anno doppo o l'invase l'Italia: destruta Aquileia, o l'arrivò scin a-o Mincio, dove o l'incontrò l'ambasciaja ghiâ da-o pappa Lion I; pe a menaçça de Marcian a-e spalle, pe a famme e e maotie che tormentavan e so truppe (ma a fe' popolâ a l'attribuì o successo do pontefixe a un intervento sovianaturâ), Attila o l'acconsentì a-a paxe e o ritornò in Pannonia, dove, poco doppo, o moì in moddo improvviso e misteiioso.


text:
Monestê
O Monestê o vén diretaménte da-o monachêximo, quéllo fenòmeno religiôzo pò-u quæ di indivìdoi s’alontànan da-a vìtta sociâle e se retiàn a vìtta privâ (anacoretìsmo) ò vàn a vîve inte ’na comunitæ (cenobìsmo) pe segoî de régole de condûta e razónze a stràdda da perfeçión coscì cómme a l’é indicâ da-a sò fêde.
E paròlle Monestê, Monachêximo e tùtte e sò scìmili gh’àn òrigine da-a paròlla grêga “monos” ò sæ “sôlo”. Coscì l’idêa de’n pòsto seròu a-a vìtta secolâ e dedicòu prinçipalménte a-a preghêa o vén diretaménte da l’esperiénsa di ermìtti, quélle persónn-e che se retiâvan a vîve da sôli, de sòlito in pòsti sarvæghi ò inte cavèrne, pe poéise dedicâ a l’adoraçión de Dîo. Da-a cavèrna a-a çèlla o pàsso o l’é cùrto. A çèlla a permétte de restâ sôli in meditaçión sénsa e distraçioìn da vìtta secolâ. L’òrìgine di Monestê, ò sæ de’n spàçio seròu dónde òrganizâ a vìtta in preghêa, a se peu çercâ into V sécolo dòppo Crìsto. Da ’na prìmma ativitæ sôlo religiôza, i Monestê són diventæ céntri pe nêuve relaçioìn sociâli intéize ascì cómme rapòrto co-i civîli. Coscì a-o prìmmo anbiénte sôlo pe-i móneghi s’é azónto spàççi pe contegnî a Gêxa e ativitæ despæge.
Dòppo i prìmmi ezénpi egiçién (l’anacoretìsmo de Sant’Antögno abâte) e quélli do VI sécolo inta Tebàide (cenobìsmo de Sàn Pacómio) ch’avéivan sôlo ’n’ativitæ religiôza, s’é arivòu a-i Monestê grêghi (Mónte Athos ò Metéore inta Tesàlia) ch’avéivan ascì ativitæ de uspiæ ò de schêua. Co-a difuxón do Crestianêximo in Ouröpa, s’é svilupòu ascì o fenòmeno di Monestê e n’é nasciûo in pitìn dapertùtto. Into VI sécolo, Sàn Benéito da Nòrcia o l’à fisòu a “Régola” pe definî e stabilî i rapòrti fra l’ativitæ religiôza e quélla manoâle di Móneghi. Dòppo són vegnûe e rifórme cluniacénse (órdine religiôzo fondòu a Cluny) e çistercénsi (órdine religiôzo fondòu a Citeaux “Cistercium”). Queste rifórme àn fisòu ascì de régole pe l’edilìçia di Monestê. Inti sécoli i Monestê se són adatæ a-e vàrie condiçioìn e a-i cangiaménti de çitæ e di teritöi. Són stæti ascì di céntri de ribelión ezegética a-e lézze da Gêxa ch’a l’à punîo severàménte quéste erexîe. O Monestê o l’é a-a goìdda de’n Superiô elétto fra i móneghi. Se se tratâva de ’n Abaçîa alôa o superiô o vegnîva ciamòu “Abòu”. Quànde se pàrla de’n Priorâto conventoâle, se parlà alôa de’n Priô cómme càppo spiritoâle.


text:
Repubbrica Àraba Democratica do Sahara
A Repubbrica Àraba Democratica do Sahara o الجمهورية العربية الصحراوية الديمقراطية - Al-Jumhūrīyya al-`Arabīyya as-Saharāwīyya ad-Dīmuqrātīyya, a seu capitâ tenporânea a l'é El Aaiún. A RÀDS (conosciûa internaçionalmente comme SADR) a l'é un stato de facto, reconosciûo ofiçialmente sôlo da pöchi pàixi do mondo, scibén c'o fâ parte de l'Union African-a. O teritöio reclamòu da-a RÀDS o l'è conosciûo comme Sahara Òcindentâle. A-a giornâ d'ancheu l'ex Sahara spagnòllo o l'é pe-o 75% òcupòu da-o Maròcco, e 'na miâgia a dividde questo teritöio da-o pòpolo Sahrawi, raprezentòu da-o Frónte Polizârio[1]


text:
Fry top 90
Showing all 14 results
-
Fry-top elettrico 1/2 liscio + 1/2 cromato – 2 zone rigato su mobile a giorno
-
Fry-top elettrico 1/2 liscio + 1/2 rigato – 2 zone su mobile a giorno
-
Fry-top elettrico 1/2 liscio + 1/2 rigato 2 zone cm 80 da appoggio
-
Fry-top elettrico 1/2 liscio + 1/2 rigato cromato 2 zone cm 80 da appoggio
-
Fry-top elettrico cromato liscio o rigato su mobile a giorno
-
Fry-top elettrico liscio cromato su mobile a giorno cm 160
-
Fry-top elettrico liscio o rigato 2 zone cm 80 da appoggio
-
Fry-top elettrico liscio o rigato 2 zone su mobile a giorno
-
Fry-top elettrico liscio o rigato cm 40 da appoggio
-
Fry-top elettrico liscio o rigato cromato 2 zone cm 80 da appoggio
-
Fry-top elettrico liscio o rigato cromato 2 zone su mobile a giorno
-
Fry-top elettrico liscio o rigato cromato cm 40 da appoggio
-
Fry-top elettrico liscio o rigato su mobile a giorno
-
Fry-top elettrico liscio su mobile a giorno cm 160


text:
Santoâio de Sànta Crôxe, Céive Lìgure
Méssa in italiàn
Traduçión zenéize de præ Lusciàndro Carbón, Frànco Bànpi e Marîa Viétz
Quésta «Méssa Zenéize» a l'é stæta patrocinâ da-o Lions Club "Santa Croce". Pe quésto o librétto o ripòrta in zenéize a stöia do Santoâio, a poexia Sànta Cróxe do Pierìn Bózzo e a traduçión in zenéize da Preghiera dei Lions, do Codice dell'Etica Lionistica, di Scopi del Lionismo e da Missione dei Lions Clubs International.
[ Atti 8, 5-8.14-17 ]
Da-i Àtti di Apòstoli
Inte quélli giórni 5o Féipo, ch'o l'êa chinòu inta çitæ de Samarîa, o
l'anonçiâva a loiâtri o Cristo. 6Òua e génti stâvan bén atPnte a-e cöse
dîte da-o Féipo e êan un tùtt'un into sentî e inte l'amiâ i ségni ch'o fâva.
7De fæti da tànti indemoniæ sciortîva spìriti inpûri criàndo a gràn vôxe
e tànti paralìtichi e rànghi êan goarîi. 8Gh'é stæto alôa gràn giöia inte
quélla çitæ.
14Avéndo pöi i Apòstoli in Gerusalèmme sentîo che a Samarîa a l'àiva acetòu a paròlla de Dîo, gh'àn mandòu o Pêo e o Gioàn 15che, chinæ, àn pregòu pe loiâtri pe fâghe riçéive o Spìrito Sànto. 16De fæti in sce nisciùn de loiâtri o l'êa ancón chinòu, ma sôlo êan stæti batezæ into nómme do Segnô Gexù. 17Coscì inponéivan e moén in sce de loiâtri che riçevéivan o Spìrito Sànto.
Paròlla de Dîo
Rendémmo gràçie a Dîo
[ Salmo 65 ]
Ritornéllo: Grénde són e òpere do Segnô.
1Aclamæ a Dîo da tùtta a tæra,
2cantæ a-a glòria do seu nómme,
dæ glòria a-a seu löde,
3dî a Dîo: «Cómme són mâvegiôze e teu òpere!
Ritornéllo: Grénde són e òpere do Segnô.
4Che a ti s'inchìnn-e tùtte e génti da tæra,
che te suniàn ìnni, cantàndo o teu nómme».
5Vegnî e amiæ e òpere de Dîo,
miràbile into seu agî vèrso i òmmi.
Ritornéllo: Grénde són e òpere do Segnô.
6Lê o l'à cangiòu o mâ in tæra fèrma,
àn atraversòu a pê o sciùmme;
la émmo gioîo in lê:
7co-a seu poténsa o dòmina o móndo.
Ritornéllo: Grénde són e òpere do Segnô.
16Vegnî, stæ a sentî, tùtti voiâtri che teméi Dîo,
e ve contiö quànte o l'à fæto pe mi.
20Ségge benéito Dîo perché o no l'à refuòu a mæ oraçión
e a seu misericòrdia o no l'à retiòu da mi.
Ritornéllo: Grénde són e òpere do Segnô.
[ 1Pt 3, 15-18 ]
Da-a prìmma létera de Sàn Pê Apòstolo
Carìscimi, 15santificæ Cristo Segnô inti vòstri cheu, de lóngo prónti
a dâ 'na rispòsta a chi ve domànda raxón da sperànsa ch'a l'é in voiâtri. Ma con gàibo
e respétto, 16con 'na bónn-a coscénsa coscì che inte quélla cösa pe-a quæ
pàrlan mâ de voiâtri ségian scöxîi quélli che malìgnan in sciô vòstro bón comportaménto
in Cristo.
17De fæti l'é mêgio sofrî faxéndo o bén, se l'é veraménte a voentæ de Dîo, che faxéndo o mâ.
18Perché Cristo ascì, 'na vòtta pe tùtte, o l'à patîo pe-i pecoéi, giùsto pe-i ingiùsti, de mòddo che poêsci avixinâve a Dîo, mìsso a mòrte inta càrne, ma réizo vîvo into spìrito.
Paròlla de Dîo
Rendémmo gràçie a Dîo
Alelóia, Alelóia
Se un o me veu bén, o daiâ a ménte a-a mæ paròlla, dîxe o Segnô, e o mæ Poæ o ghe voriâ bén e noiâtri vegniêmo a lê
[ Gv 14, 15-21 ]
Letûa da-o Vangêlo segóndo Gioàn.
Glòria a ti, òh Segnô.
Inte quéllo ténpo o Segnô o l'à dîto a-i seu discépoli: 15«Se me voéi
bén, daiéi a ménte a-i mæ comandaménti. 16E mi preghiö o Poæ ch'o ve daiâ 'n
âtro Consolatô de mòddo ch'o ségge con voiâtri pe de lóngo: 17o spìrito de
veitæ che o móndo o no peu riçéive perché o no o védde e o no o conósce. Voiâtri o
conoscéi perché o sta vixìn a voiâtri e o saiâ in voiâtri.
18No ve lasciö òrfani, vegniö da voiâtri. 19Ancón in pö e o móndo o no me vediâ ciù, voiâtri invêce me vediéi perché mi vîvo e voiâtri viviéi.
20Inte quéllo giórno voiâtri conosciéi che mi són into Poæ, voiâtri in mi e mi in voiâtri.
21Chi gh'à i mæ comandaménti e o ghe da a ménte, quéllo o l'é chi me veu bén; chi me veu bén o saiâ amòu da mæ Poæ e mi ascì ghe voriö bén e mi me faiö védde da lê.
Paròlla do Segnô
Löde a ti, òh Cristo.
Celebrànte: Preghémmo o Segnô con giöia e fidùccia e dìmmo:
(Ritornèllo) Àmen.
Celebrànte: Te rendémmo gràçie, òh Dîo nòstro Poæ pe-o spìrito de veitæ ch'o ne fa avéi memöia de Gexù Cristo teu fìggio e o têgne vîvo in noiâtri l'amô pe-i teu comandaménti.
Pe Cristo nòstro Segnô
Àmen


text:
Erodoto
Eròdoto (gr. ‛Hpόδotoς, lat. Herodŏtus). - Storico grego (Alicarnasso tra 490 e 480 a. C. - Atene 424 circa).
O fu esule a Samo, da pœu o tornò in patria quande caze' a tirannide, e de lì o se recò a Atene, dove o conobbe e o l'ammirò Pericle e o fu amigo de Sofocle; da Atene o s'allontanò pe piggiâ parte a-a fondaçion da colonia panellenica de Turii (446 ò 444) e pe i so molti viægi (a Samo, into Ponto, in Traxa, in Macedonia, in Cirenaica, in Egitto e inte l'impeo Perscian; questi doi urtimi into 448 circa); l'è controverso se Erodoto o l'agge visto pe davei tutti i paixi descriti: foscia o completò i so apponti de viægio con de notizie desonte da de fonte scrite.
L'œuvia storica de Erodoto a fu divisa inte 9 libbri da-i grammatichi Lusciandrin; tarda a l'è a denominaçion di libbri co-o nomme de nœuve Muse.
Doppo o proemmio in sce-e origine mitiche da lotta fra Axia e Oropa,
o libbro 1° o contegne a stoia di Liddi e di Perscien scin a-a morte de Ciro,
o 2° a stoia de l'Egitto scin a-a sottomiscion de questo a Canbise, successô de Ciro.
O 3° o nara a stoia do regno de Canbise e da pœu de Daio scin a-a so spediçion scitica. Questa a l'è compreisa, co-ina digrescion in sce-i Sciti,
into 4°, ch'o nara ascì a spediçion do satrapo Ariande contra Çireñe con digrescioin in sce-a stoia de Çireñe e da Libbia.
O 5° o nara a rebellion di Ioni scin a-a morte de Aristagora con de longhe digrescioin in sce-a stoia de Sparta e Atene.
Into 6° l'è narao a sottomiscion da Ionia e e impreize di Perscien contra a Grecia scin a-a battaggia de Maatoña.
O 7° o comprende a spediçion de Serse scin a-a battaggia de Termoppile.
Inte l'8° gh'è e battagge de l'Artemixio e de Salamiña scin a-o termine do primmo anno da guæra,
e into 9° e battagge de Platea e de Micale scin a-a preisa de Sesto.
A spiegâ l'ampiezza e o numero de digrescioin inte l'œuvia de Erodoto, s'è pensao che o l'avesse composto de trattaçioin separæ (λόYoι) in sce-i scingoli popoli, da pœu fuse no troppo abilmente inte un'œuvia continnoa (A. Schöll, A. Bauer). Di atri invece ritegnan che o motivo conduttô o foise una stoia da Perscia e di vari popoli che fun in contatto con quella e che da pœu o cian de l'œuvia o mutesse scin a trasformáse inte 'na stoia da lotta tra Greghi e barbai, quande o successo de parte za composte in sce-e guære grego-persciañe o spinse l'aotô a poñe in particolâ resato queste lotte che occupan a meitæ circa de l'intrega œuvia (G. De Sanctis). Comme fonte scrite Erodoto o çitta in doi soli lœughi Ecateo; ma o riporta in tante ócaxoin di informaçioin oræ. Pe a battaggia de Salamiña influin çertamente i "Perscien" de Eschilo. De ciu, di documenti epigraffichi, epigrammi, oraccoli fun de seguo doeuviæ da Erodoto che into complesso o l'attinse sorvetutto a-a tradiçion orâ. De fronte a-e tradiçioin Erodoto, pù astegnindose da una critica espliçita, o l'esercita effettivamente inta seleçion mæxima de quelle, távotta solo in base a di motivi esteioî e sentimentæ.
Erodoto o riconosce a grandioxitæ de vittoie greghe, ma into complesso l'epopea naçionâ ellenica, pe-a quæ i Greghi vinçettan i Perscien, a-o lascia freido. O sentimento da superioritæ da civiltæ grega in sce-a barbarica o manca in Erodoto tanto che i antighi mæximi o ciammon "filobarbao". A l'è invece ciæa a tendença politica de Erodoto a glorificâ Atene e i Atenieixi ch'o conscidera liberatoî da Grecia, rappresentando invece into moddo ciu odioso i so avversai inta guæra do Peloponneso: Tebe e Corinto. No coscì avverso o l'è a-i Sparten di quæ o riconosce a prodezza, pù tendendo a mettili in cattiva luxe a peto di Atenieixi. I concetti religioxi de Erodoto son soventi contraddittoi: de votte i miti son raçionalizzæ, di atre Erodoto o se mostra estremamente credulo de fronte a di oracoli, prodixi e sœunni profetichi. Caratteristega a l'è l'importança ch'o dà a l'invidia diviña (ϕϑόvoς ϑeῶv) a quæ a l'intervegne pe umiliâ o mortâ che troppo o s'innaça.
O dialetto ionico o l'ofre a Erodoto un mezo de esprescion ricco e malliabile inte un stile semplixe ch'o l' amma a paratasci ciu che l'ipotasci, sença frexi, ma con una malia ch'a fa de l'œuvia storica una lettua attraentiscima. O pregio artistego de so stoie, fu dîto, o l'è inte l'unitæ de interesse uman e into ritmo narrativo co-o quæ o va aproeuvo a-i fæti, e battagge, i aneddoti e e scingolaritæ di costummi e de lezze.
O so retræto co-a barba idealizzao o l'è noto da varie coppie de un originâ creao doppo a morte. Inte l'erma de Nappoli, iscrita, o l'è accobbiao a Tucidide.


text:
Parlo ciaeo 02 dicembre 2018
Mette pria in sce pria, l’Unesco a premmia un antigo savei ligure
Andrea Acquarone
“Femmo miage, miagette à secco, scorpimmo i monti pe poei campâ, pe fâse un scito un pö ciù netto, ciantâ quarcösa pe poei mangiâ”.
Inte sti semplici versci do grande poeta Marco Carbone gh’è tutta l’essensa de l’arte da construçion de miagette – ò maxee – che i passæ 28 de novembre a l’è stæta diciarâ da l’Unesco patrimònio inmateriale de l’umanitæ. (Attençion, a l’è l’arte à ëse stæta riconosciua, no e miagette; son e persoñe che san comme se fan à constitu o patrimònio de l’umanitæ).
Lì gh’è l’essensa perché ancheu, de spesso, o vixitatô ch’o vëgne da-a çittæ o l’ammia un monte trasformou da-e fasce e o pensa “bello”, ma quello giamin sensa nomme e stramesuou o no s’è fæto de seguo pe unna raxon estetica. E do resto, comme o ne conta l’architetto Nicolò Poggesi do Collettivo Milarepa, “se no se ghe costruisce torna intorno unn’economia, no gh’à senso repiggiâ di chillòmetri de miagette; a l’è unna cösa ch’a no deve anâ inta direçion da nostalgia, ma de un neuvo stile de vitta ch’o repigge ritmi e livelli de consummo ciù normali. In tanti se son avvixinæ inte sti urtimi anni à sto travaggio, che oua o l’à piggiou o status de arte, e son tutti ‘neoruralisti’, into senso de persoñe pe-e quæ o discorso o va ciù in la de miagette, e o l’abbrassa tutta a vixon de l’existensa”. E coscì savei fâ e maxee o peu rappresentâ unn’occaxon de lou, mascime inte st’epoca donde no l’è façile trovâlo. Un mercou che o porrieiva ëse ciù regolou, graçie ascì a-a decixon de l’unesco, comme a ne spiega a Donatella Murtas, cordinatoa italiaña de l’Alleansa Mondiale pe-o Paisaggio à Fasce, segondo a quæ se porrieiva arrivâ anche in Italia a-o riconoscimento da profescion de quelli che fan e miagette “à regola d’arte”. In Fransa, pe exempio, succede coscì, e se gh’è di bandi pubrichi realitivi a-e construçioin de pria à secco ghe peu parteçipâ solo quelli che an o patentin. Intanto, in Italia a s’è formâ graçie à l’Alleansa unna scheua diffusa, adattâ a-e exigense de ògni territöio – e prie cangian comme e lengue locali – e o l’è un primmo passo.
Lescico
Äia: aria
Allembeia: indebolita
Apreuo: dietro
Cao (gh’è ciù): preferisce
Cheu: cuore
Graia: incinta
Derlenguæ: sciolti
Mon: mattone
Isoe: isole
Oegie: porecchie
Papê: carta
Peixe: pece
Recanti: anfratti
Riâ: rivo
Savi: saggi
Sæa: seta
Tägnâ: ragnatela
Te â lì: eccola
Vëi: ieri
Zetto: detriti
© Riproduzione riservata


text:
Bulgarîa
A Bulgarîa[1] (/bylga'ri:a/) ò Burgâja (/byr'ga:ja/), ò Bulgâia (/byl'ga:ja), ofiçialménte Repùblica da Bulgarîa (in bulgaro: Peпyблиka Бълrapия ,Repúblika Bălgárija), a l'é 'n pàize de l'Euröpa orientâ, Stâto ménbro de l'Unión Europêa da-o 2007. A seu capitâ a l'é Sòfia.
Da-o 1991 a strutûa organizatîva da polìtica a derîva da l’adoçión de 'na costituçión democràtica. A Bulgarîa a l’é 'na repùbblica parlamentare centralista con in ærta incidénsa de centralizaçión polìtica, aministratîva e econòmica. Da-i 1° de dixembre do 2000 a l’é mémbro da NATO. A fa parte de l’Union Europea da-i 1° de zenâ do 2007 e a l’é membro do Conseggio d’Euròpa, de l’Organizaçion pe-a seguéssa e a cooperaçión in Europa (OCSE) e a l’à piggiòu parte pe træ vòtte a-o Conséggio de seguéssa de-e Naçioìn Unîe.
Giögrafîa[modìfica | modìfica wikitèsto]
A l'é scituâ inta meitæ orientâle da penîzoa balcànica. A confinn-a co-o Mâ Neigro a est, co-a Grecia e a Turchîa a sud, co-a Serbia e a Macedonia a òvest e con a Romanîa a nòrd, da dôve a l’é divîza da-o sciùmme Danùbio.
Con unn-a superfîcie de 110.994 km2 a Bulgarîa a l’é a 14a naçion europêa pe estenscion. A seu poxiçion into corso da stöia a l’ha reiza 'n importante incrôxo pe varie civilizzaçioìn e difæti a l’é o pòsto dove l’è stæto ritrovòu tanti antighi artefatti metallurgichi, religiôzi e culturâli a-o mondo. A lunghéssa complescîva di confìn bùlgari a l’é de 2245 km, 1181 terrestri, 686 fluviâli e 378 costieri. A ræ stradâle da Bulgarîa a l’è lónga 36.720 km, a ræ feroviâria 4.300 km.
A popolaçion, de 7,49 milioni de personn-e, a l’é prinçipalmente urbann-a e a vive inti capoleughi de-e vinteutto provinçe. A ciù parte de attivitæ commerciali e culturali son concentræ inta capitale Sòfia. I settôri predominanti én l’agricoltûa, i serviçi, o turìximo, l’inzegnerîa energética e l’indùstria leggera, tùtti sostegnûi da-e risorse naturali locali.
Stöia[modìfica | modìfica wikitèsto]
Çerte coltûe preistòriche han incominsòu a sviluppâse in tære bûlgare into Neolìtico. In prinçipio son stæte abitæ da-i Traci e dòppo da-i Grechi e da-i Români. I Bùlgari én in pòpolo ben antigo e originâio de l’Asia Centrale: son arrivæ inte l’attuale Bulgarîa into corso do VII sécolo, dove se son fûzi con a popolaçiòn locale – sorviatùtto slavi (da-i quæ àn adottòu a lengua) e trachi – pe formâ o Primmo Stâto bûlgaro. Inti sécoli successivi (crestianizzàndose inte l’anno 865) a Bulgarîa a l’à lottòu con éxito alterno contra l’Impero Bizantìn e o Patriarcòu de Costantinòpoli pe fâ vài a seu poxiçion inti Balcani. Inta segonda meitæ do XIV secolo a naçion a l’é stæta invâza e gradualmente annéssa a-o nascénte Impero ottomàn.
A primma tràccia de unificaçion étnica e naçionâle bûlgara a se datta con l’avvénto do Primmo Impêro Bûlgaro, che o dominâva a ciù parte di Balcâni e che o l’è diventòu o céntro culturâle di pòpoli slavi inte l’ærto Medioêvo. Dòppo in periodo de domìnio bizantìn o Stato Bùlgaro o l’è rizòrto. Co-a cheita do Segondo Impêro Bûlgaro into 1396 i seu teritöi én finîi sotta o contròllo de l’Impêro Ottomàn pe quæxi çinque sécoli.
A Bulgarîa a l’à riconquistòu a seu indipendénsa comme conseguénsa da rivòlta d’arvî (1876), organizzâ e guidâ da-i eröi naçionâli Vasil Levski e Hristo Botev, a quae spietâ represción a l’à sponciòu l’impero rùscio a diciarâ guæra a l’impero ottomàn inte l’arvî 1877. Graçie a-o trattâto de San Steva ch’o l’à misso fin a-a guæra, a Bulgarîa a l’é stæta proclamâ in prinçipâto tributâio de l’impêro ottomàn a-i 3 de Marso 1878. Questo o l’è stæto rivisto a-i 13 de lùggio da-o trattâto de Berlin, ch’o l’à ridimenscionòu fortemente o teritöio bùlgaro, ma o l’à portòu o consénso de-e poténse occidentali a-o prinçipâto autònomo. O terso stato bùlgaro o s’é anche repiggiòu a provinsa autònoma da Rumêlia orientâle a-i 6 de Setémbre 1885 (festa naçionâle), arivando a ciù ò meno e dimenscioìn d’ancheu. A proclamaçion do rêgno e a complêta indipendénsa, coscì comme o seu riconoscimento internaçionâle a s’é realizâ a-i 22 de setémbre do 1908. Tra o 1912 e o 1913 a l’é stæta coinvòlta inte dôe guære balcaniche, a primma in alleansa con tùtti i âtri stati balcanici contra a Turchîa e a segonda da sôla contra i âtri stati da penîzoa balcanica, e inte questo perìodo a l’à variòu e seu dimenscioìn, primma in aumento, scin quæxi a-e dimenscioìn do trattâto de San Steva, e pöi in riduçión.
A guæra rùscio-tûrca tra o 1877 e o 1878 (ciamâ in bûlgaro «ocBoбoдиTeлHa», osvoboditelna, saiæ a dî “de liberaçion”) a l’àiva donca portòu a-a nàscita do Terso Stâto Bûlgaro, diventòu indipendénte into 1908. I anni a vegnì àn visto tanti conflitti inti pàixi vixin, che a-a fin son diventæ a causa che a l’à portòu a Bulgarîa a alleâse con a Germania inte tùtte e dôe e guære mondiâli. Into 1946 a l’è diventâ unn-a repùbblica comunista governâ da 'n scistêma politico a partìo ùnico scin a-o 1989, quande o Partîo Comunista Bûlgaro, dòppo a chéita da coscì dîta “cortinn-a de færo”, o l’à accordòu eleçioìn pluripartitiche. Dòppo o 1990 a Bulgarîa a l’é diventâ unn-a democraçìa con in' economîa de mercòu.


text:
Derê a-e idee gh’é delongo quarchedun ch’o ê mette sciù. Derê a-e tecnologie gh’é delongo quarchedun ch’o ê cangia inta soluçion à di problemi. In sciâ fin, da l’atra parte do spegio do computer gh’é de persoñe che t’aggiuttan into travaggio e che te fan vive ciù ben. Niatri semmo de quelli. E gh’emmo sti mori chì. Semmo a vòstra controparte, quella creativa e ch’a sta apreuvo a-a tecnica pe tutto quello ch’o l’à da fâ co-o mondo digitale.
No ghe ceuve, semmo in tempi de App. Perché l’òmmo da giornâ d’ancheu o n’à beseugno comme tutto: pe travaggiâ, pe conosce de cöse, pe demoâse. Delongo, dond’o s’attreuva, à tutte e mainee. E niatri no semmo de seguo quelli che ve mettan i bacchi inte reue se sei lì in gio pe Timbuctu e ve vegnisse coæ d’ammiâ e fattue attive da vòstra dita, ò s’avesci beseugno d’unna buttega da ferramenti.
Se fa fito, quande se dixe “un scito”. Fâne un comme se deve a l’é tutta unn’atra cösa. In sciâ ræ un o fa da communicaçion, di commerci, o l’intra in relaçion co-e gente e o çerca de tiâle into seu carroggio. A ræ a l’é libertæ. L’é pe quello che beseugna che ’n scito o stagghe apreuvo a-i intendimenti de l’azienda: serv’assæ ch’o segge solo bello da vedde e ch’o guste a-e gente. Donca o l’é un scito, scì, ma un scito archeològico.
Gh’è di software che s’accattan in gio e ghe n’é de quelli fæti à taggio. Comme pe-i vestî. Te ô lì, niatri semmo quelli che cuxan a tecnologia digitale in relaçion co-o beseugno che se n’à. Mesuemmo o travaggio de dite e gh’inandiemmo di scistemi e di arneixi digitali fæti apòsta pe lô. E che fan avansâ tempo e dinæ, co-o passâ di anni, perché fonsioñan à dovei.
Se s’ammia a-i primmi tempi de l’etæ digitale, se vedde ben che a-a giornâ d’ancheu l’idea do multimedia a l’é ciù esteisa, e ch’a l’é piña de novitæ. No l’è ciù costion de dâ vitta à unna presentaçion ch’a piaxe a-e gente. Gh’è da deuviâ de forme neuve d’esprescion pe intendise co-e nòstre casañe. A tecnologia ch’a se deuvia inte ste relaçioin a l’à da invexendâ – e da invexendâse – delongo de ciù. L’é lì che s’intra in zeugo.


text:
Umbre de muri muri de mainé
dunde ne vegnì duve l'è ch'ané
da 'n scitu duve a l'ûn-a a se mustra nûa
e a neutte a n'à puntou u cutellu ä gua
e a muntä l'àse gh'é restou Diu
u Diàu l'é in çë e u s'è gh'è faetu u nìu
ne sciurtìmmu da u mä pe sciugà e osse da u Dria
a a funtan-a di cumbi 'nta cä de pria.
E 'nt'a cä de pria chi ghe saià
int'à cä du Dria che u nu l'è mainà
gente de Lûgan facce da mandillä
qui che du luassu preferiscian l'ä
figge de famiggia udù de bun
che ti peu ammiàle senza u gundun.
E a 'ste panse veue cose che daià
cose da beive, cose da mangiä
frittûa de pigneu giancu de Purtufin
çervelle de bae 'nt'u meximu vin
lasagne da fiddià ai quattru tucchi
paciûgu in aegruduse de lévre de cuppi.
E 'nt'a barca du vin ghe naveghiemu 'nsc'i scheuggi
emigranti du rìe cu'i cioi 'nt'i euggi
finché u matin crescià da puéilu rechéugge
frè di ganeuffeni e dè figge
bacan d'a corda marsa d'aegua e de sä
che a ne liga e a ne porta 'nte 'na creuza de mä.
Umbre de muri muri de mainé


text:
Rio de Janeiro
Çittæ d'o Braxî e antiga capitâ, a g'ha 'na popolassiôn totâle de 6.498.837 abitanti (2016), in sce 'na sûperfiçie de 1.197 km².
A s'affaccia in sciâ Bahia de Guanabara. A l'è stæta scovèrta o giôrno de l'anno nêuvo do 1502, c'o l'ha dæto, primma a-o gôrfo e dappêu a-a çittæ, o nomme Rio de Janeiro, c'o vêu dî "Sciûmme de Zenâ".
Co-o tûrìximo môlto svilûppòu, a l'è famôsa pe-e spiage de Copacabann-a e Ipanema, pe-o mävegiôso monumento do Cristo Redentô in sciô mônte Corcovado, o mônte cônôsciûo comme Pão de Açúcar (pan de sûccao), e pe-e çelebrassioîn do carlevâ.


text:
Riforma protestante
Rifórma protestànte: Moviménto religiôzo comensòu in Germània inte l'anno 1517 ch’o l'à provocòu a scisión inta Gêxa Crestìànn-a. O l'à avûo ascì de consegoénse culturâli, polìtiche e econòmiche.
Da Lutêro a-a pâxe d’Aogósta[modìfica | modìfica wikitèsto]
E raxoìn da “Rifórma” són prinçipalménte de caràtere religiôzo. A coruçión, a degeneraçión morâle e spiritoâle tànto difûze inta Gêxa de Rómma són stæte o pretèsto perché o Martìn Lutêro o fisésse inte 95 têxi (atacæ a-a pòrta da Gêxa de Wittenberg a-i 31 d’òtôbre do 1517) quéllo ch’o l’êa o sò penscêo religiôzo. Quéste têxi che êan cóntra o scàndalo de indulgénse e afrontâvan i problêmi do pecòu, da peniténsa e da gràçia inte ’na nêuva letûa di Evangêi co-in nêuvo anónçio de quélla ch’a l’êa a libera gràçia de Dîo dæta a ògni pecatô indipendenteménte da-i sò mériti. I Prìnçipi tedéschi, che mâ soportâvan o potêre de Rómma ch’o no ghe permetéiva d’agî liberaménte into govèrno di sò teritöi, fàn sùbito sò quésta “Rifórma” e a l’é quésta a raxón da scisión co-a Gêxa Catòlica. Quésta scisión a l’à provocòu lòtte asæ dûe fra quélli ch’açetâvan quésta nêuva vixón do Crestianêximo e quélli in càngio fedêli a-o Pàppa. Quéste lòtte són finîe co-a pâxe d'Aogósta (into 1555) quànde a divixón fra Catòlichi e Protestànti a l’é diventâ definitîva in bâze a-o prìnçipio cuius regio, eius religio, ch’o l’imponéiva a-i sùditi de segoî a religión do sò Prìnçipe. A dotrìnn-a luterànn-a (dîta pöi protestànte perché quélli chi-â segoîvan “protestâvan cóntra o Pàppa) a s’é difûza sorvetùtto in Germània e inti pàixi nòrdichi. In Inghiltæra a l’à avûo caràtere prevalenteménte polìtico quànde a l’é stæta inpòsta da l'Enrîco VIII.
Calvinìsti e Anglichén[modìfica | modìfica wikitèsto]
No sôlo in Germània gh’êa quésta difûza rouxîa vèrso o potêre do Pàppa e da Gêxa Româna. In Svìsera, a Zurîgo, o Huldrych Zwingli, con l’arénbo de Aotoritæ do pòsto o l’avéiva lê ascì propòsto de Rifórme cóntra o Pàppa e a Cùria Româna. Mòrto lê, e sò idêe són stæta repigiæ da-o Gioâne Calvìn ch’o l’à réize ancón ciù sevêre e o l’à realizòu ’na stréita òrganizaçión teocràtica pontàndo sorvetùtto in sciô têma da predestinaçión. A Rifórma Luterànn-a a l’à inpedîo a-e idêe do Calvìn d’afermâse inte l'Ouröpa do Nòrd, ma se són asæ difûze inte nêuve tære americâne portæ da chi, persegoitòu in Ouröpa, o s’êa rifugiòu la. In Inghiltæra, pàize catòlico e asæ ligòu a-o Pàppa, o rè Enrîco VIII, pe raxoìn polìtiche e naturalménte econòmiche (i pàixi a-o de la de Àrpi mâ soportâvan de dovéi pagâ pe mantegnî a Gêxa de Rómma), o l’à provocòu ’n scìsma ch’o l’à mantegnûo quélla ch’a l’êa l’òrganizaçión de bâze da Gêxa Catòlica, ma aplicàndo a teologîa da Rifórma. Quésto o l’à provocòu lòtte dûe e sangoinôze che in quàrche mòddo són ancón prezénti inte l'Irlànda do Nòrd (Ulster) dónde Catòlichi e Anglichén són de lóngo a-i færi cùrti. Quéste nêuve vixoìn do Crestianêximo àn dæto vìtta ascì a sétte e moviménti religioxi duaménte contrastæ ségge da-i catòlichi che da-i Riformìsti.
A teologîa da rifórma[modìfica | modìfica wikitèsto]
O prinçìpio bâze da Rifórma protestànte o l’é chi-â sarvéssa a s’òtêgne sôlo co-a fêde e no co-e indùlgénse. Són refuæ dötréi Sacraménti (o batêximo e a comenión) e vêgne afermòu o prinçìpio che fra Dîo e l’òmmo no gh’é nisciùn intermediâio. O Pàppa o no gh’à dónca nisciùnn-a aotoritæ e quésto prinçipio o l’é sostitoîo da-o “lìbero ezàmme” e da-a responsabilitæ do credénte davànti a Dîo e a-o sò pròscimo. Co-a “Rifórma” vêgne eliminòu a diferénsa fra cêgo e làico e introdûto a distinçión fra o potêre civîle e quèllo ecleziàstico: da quésta distinçión nàsce o procèsso de secolarizaçión da socjetæ.


text:
ÅäÊåíäÇ ãä ÇáãÑÍáÉ ÇáÃæáì áÅÎÊíÇÑ ÃÝÖá äÌæã ÇáãæÓíÞì Ýì ÇáÔÑÞ ÇáÃæÓØ áÚÇã MEMA 2007 æ åì äÊÇÆÌ ÇáÈÍæË ÇáÊÓæíÞíÉ æ ÅäÊåíäÇ ÃíÖÇð ãä ÇáãÑÍáÉ ÇáËÇäíÉ æ åì ÊÕæíÊ ÇáÌãåæÑ(140,320 ÕæÊ) áÅÎÊíÇÑ ÇáÃÝÖá Ýì ÇáÔÑÞ ÇáÃæÓØ æ æÕáäÇ ÇáÃä ááãÑÍáÉ ÇáäåÇÆíÉ æ åì ÑÃì ÇáÎÈÑÇÁ ( áÌäÉ ÊÍßíã ãä äÞÇÈÉ Çáãåä ÇáãæÓíÞíÉ ) æ ÇáÐíä ÓæÝ íÎÊÇÑæä ÇáÝÇÆÒíä ÈÌÇÆÒÉ ÇáÜ MEMA 2007 ãä ÎáÇá ÇáÝÇÆÒíä ãä ÇáãÑÍáÉ ÇáÃæáì æ ÇáËÇäíÉ æ ÇáÝÇÆÒíä åã
ÌÇÆÒÉ MEMA ÃÝÖá ãØÑÈ:
ÌÇÆÒÉ MEMA ÃÝÖá ãØÑÈÉ:
ÌÇÆÒÉ MEMA ÃÝÖá ãØÑÈ ÕÇÚÏ:
ÑÇãì ÕÈÑí
ÌÇÆÒÉ MEMA ÃÝÖá ãØÑÈÉ ÕÇÚÏÉ:
ÌÇÆÒÉ MEMA ÃÝÖá ãáÍä:
ÌÇÆÒÉ MEMA ÃÝÖá ãæÒÚ ãæÓíÞí:
ØÇÑÞ ãÏßæÑ
ÌÇÆÒÉ MEMA ÃÝÖá ÔÇÚÑ ÛäÇÁÆ:
ÌÇÆÒÉ MEMA ÃÝÖá ÝíÏíæ ßáíÈ:
ÌÇÆÒÉ MEMA ÃÝÖá ÃÛäíÉ:
ÌÇÆÒÉ MEMA ÃÝÖá ãÎÑÌ:
ÌÇÆÒÉ MEMA ÃÝÖá ÔÑßÉ ÃäÊÇÌ:
ÌÇÆÒÉ MEMA ÃÝÖá ÞäÇÉ ÊáíÝÒíæäíÉ ÛäÇÆíÉ
ãíáæÏì
Photo Gallery